20:26 / 12.12.2017 | 3948\nВа алайкум ассалом! Устозимиз раҳимаҳуллоҳнинг "Руҳий тарбия" номли китобларини олиб ўқишни бошланг. Китоб ўқишда бироз меҳнат қилиш керак. Покистонда бир киши Нобел мукофофтига сазовор бўлган экан. У кишини ҳозирги кундаги Нақшбандия тариқатининг мужаддидларидан Зулфиқор Аҳмад Нақшбандий ҳафизаҳуллоҳ билан бир мажлисга таклиф қилинган экан. Мажлис бошланишдан аввал Зулфиқор Аҳмад Нақшбандий ўрталаридаги суҳбатни мавъизаларида қуйидагича баён қилиб келтирганлар: Мен у кишидан “Бу каби мукофотга кишидаги ўзгалардан ажралиб турадиган бирор бир хусусияти бор кишилар эришади. Сизда қандай хусусият бор” дедим. У киши “Бошқалардан ажралиб турадиган ҳеч қандай хусусиятим йўқ” деди. “Камтарлик яхши, улуғ фазилат, лекин буни четга қўйиб турсак, сизда албатта қандайдир хусусият бўлиши керак” дедим. Шунда у киши “Мен меҳнаткашман” деди. Мен “Ҳар бир талаба, касб эгаси, илм ходими меҳнаткаш бўлади. У сиз натижага эришолмаслиги аниқ” дедим. У киши “Мен китоб ўқишга ўта меҳнаткашман. Сизга бир мисол келтирай, қўлимга бир китоб тушиб қолди. Бир марта ўқиб чиқдим, тушунмадим, икки бор, уч бор ўқидим тушунмадим. 20 бор ўқидим, яна баъзи бир тушунмаган жойларим қолди. Ўқишда давом этдим, китоб менга салкам ёд бўлиб қолай деди. 40 марта ўқидим, шунда ундаги маълумотни тушундим” деди. Валлоҳу аълам!\nЎлик туғилган ёки аборт қилинган фарзандга Қуръон ўқиш


ЎЗГА ДУНЁДАН КЕЛГАН ЭГИЗАКЛАР… - 14 Марта 2019 - www.SheJoT.CoM\nГлавная » 2019 » Март » 14 » ЎЗГА ДУНЁДАН КЕЛГАН ЭГИЗАКЛАР…\nЎЗГА ДУНЁДАН КЕЛГАН ЭГИЗАКЛАР…\nБу жумбоқларга тўла ҳодиса 1963 йили Барбадосда Жун ва Женнифер Гиббонс деган эгизак қизлар дунёга келиши билан боғлиқ. Улар билан боғлиқ жумбоқнинг биринчиси эгизаклар инсоният тилида гапирмаслигидир…\nЯНГИ ТИЛ КАШФ ЭТИШ\nҲа, бу қора танли қиз эгизаклар кунларнинг бирида ўзаро келишиб, ҳеч ким тушунмайдиган тил ўйлаб топишди. Чунки икковлари ҳам инсоният тилида гапиришни хоҳламасди. Ва уларнинг суҳбатларини бошқалар тушунишига ҳам қарши эдилар.\nОлдинига эгизакларнинг ота-онаси қўрқиб кетди. Болаларини кар-соқов деб ўйлашди. Кейинчалик билишдики, иккаласи ҳам балодек гапларни тушунади, жавоб бера олади. Фақат бошқалар билан тиллашишни истамайди. Ота-она психологларга мурожаат этди. Психологлар эгизакларнинг ўзаро қайси тилда гаплашаётганини аниқлашга уринди. Фойда чиқмади. Улар сўзлашаётган тил ер юзида йўқ эди. Шунга қарамай, психологлар бир ҳақиқатни англаб етишди. Айтишларича, эгизаклар ўзлари яшаб турган ҳудудда ягона қора танли ҳисобланишарди. Шу сабабли кўчадагилар нуқул уларни масхаралашар, камситишарди. Ана шу ҳам икки эгизакни бошқалардан нафратланишга мажбур этган экан.\nЯқинларига эса барибир алам қиларди. Улар ҳам бошқалар билан одам каби гаплашишини исташарди. Бир куни агар икковини алоҳида яшашга мажбур этишса, атрофдагилар билан гаплашишни хоҳлаб қолишар деб ўйлашди. 14 ёшга етишгач, икковларини бошқа-бошқа мактаб-интернатларга жўнатишди. Аммо бу ҳам фойда бермади. Ёлғиз қолиб ҳам улар бошқалар билан тиллашишдан бош тортаверди. Терапевтларни чақиришди. Улар ҳам бу жумбоқнинг калитини топа олишмади.\nБИР-БИРИНИ КЎРА ОЛМАСЛИК\nЖеннифер ва Жун жуда кўп бор қийинчиликлар, кўнгилсизликларга дуч келишган. Лекин бунда бошқаларни эмас, бир-бирларини айблашган. Иккови ҳам кундаликлар тутиб, кундаликларда бир-бирига мағзава ағдарарди. Масалан, Жун ўзининг кундаликларида шундай ёзганди:\n«Ҳеч ким биз эгизаклардек азобланмайди. Менинг опам Женнифер ҳаётимнинг қора соясига айланган. У мен томон йўналадиган ҳар бир қуёш нурини ўғирлайди. Азобланишимни истайди. Тўйиб нафас олишга қўймайди. Яшашимга халал беради…»\nКундаликлар ёзиш опа-сингилни шу қадар илҳомлантирдики, энди улар аёллар ва эркаклар муносабатлари, жиноятчилар ҳақида романлар ёза бошлашди. Мисол учун Женнифер «Муштлашув», «Discomania», ««Таксичининг ўғли» каби ҳикояларни ёзган бўлса, Жун «Pepsi-Cola Addict» деган детективни, яна кўплаб қисса, ҳикояларни ёзиб тугатди. Лекин ҳеч ким улар ёзган асарларни китоб ҳолида ёки газеталарда чоп этишни хоҳламади. Аламига чидай олмаган эгизаклар ўз асарларидаги каби росмана жиноятчиларга айланишни маъқул топишди. Кўчаларда ўғирлик, босқинчиликлар қилишди, наркотик савдосига берилишди. Афсуски, кунларнинг бирида қўлга тушишди. Суд икковларини ҳам «Broadmoor Hospital» руҳий хасталиклар шифохонасига жойлаштириш ҳақида ҳукм эълон қилди. Эгизаклар бу ерда 11 йил қолиб кетди. Шифохонада уларни алоҳида камераларга жойлаштиришди. Шунда иккаласи ҳам турли қилиқлар, даҳшатли, ўзга дунё вакилларига хос манзараларни намойиш этиб, шифохона аҳлини тош қотишга мажбур этди. Гарчи алоҳида камераларда бўлишса-да, бу ердан чиққач, бир ишни амалга оширишга келишиб олишди…\nЭГИЗАКЛАРНИНГ БИРИ ЎЛИШИ ЛОЗИМ. НЕГА?\nШифохонадан чиққач, келишув тилга кўчди. Бунга кўра, Женнифер ўладиган, шу йўл билан эгизаги Жунга тўлақонли яшаш учун шароит яратадиган бўлди. Йўлда Женнифер Жуннинг елкасига бошини қўйди-ю, жон берди. Жасадни касалхоналардан бирига олиб келишганда, врачлар Женнифер ўткир инфарктдан ўлганини аниқлашди. Аммо у қандай қилиб инфарктга йўлиқиши мумкинлиги жумбоқлигича қолиб кетди.\nҲозир Жун Гиббонс 53 ёшда. Ҳануз ота-онасининг уйида яшайди. Лекин ҳозир ҳам ҳеч ким билан гаплашмайди. Сукут сақлашдан нарига ўтмайди.\nКатегория: DUNYO YANGILIKLARI / ДУНЁ ЯНГИЛИКЛАРИ | Просмотров: 42 | Добавил: iphone | Теги: #news, #Yangiliklar, #xabarlar, #habarlar, #ahborot, #новости, #Yangilik, #uznews, #newsuz | Рейтинг: 0.0/0


Диққат! Тошкентдаги бир қатор кўчаларда машина ҳаракати тўхтатилади\nДиққат! Тошкентдаги бир қатор кўчаларда машина...\n18.03.2018 16:51 0 1776\nТошкент шаҳар ИИББ ЙҲХБ байрам кунлари барча турдаги транспорт воситалари ҳаракати чекланиши режалаштирилаётган кўчаларни эълон қилди.\nУнга кўра, 2018 йил 20-22 март кунлари соат 06:00 дан 21:00 гача қуйидаги кўчаларда машиналар ҳаракати чекланади:\n— Кўргазма кўчаси — КХАЙ кўчасидан Корхожи ота кўчасига қадар;\n— Сандиққўрғон 4-тор кўчаси — КХАЙ кўчасидан Корхожи ота кўчасига қадар;\n— Сандиққўрғон 3-тор кўчаси — КХАЙ кўчасидан Корхожи ота 1-тор кўчасига қадар;\n— А.Пўлат кўчаси — Кўргазма кўчасидан Ифтихор кўчасига қадар;\n— Уста Ширин кўчаси — Кўргазма кўчасидан Ифтихор кўчасига қадар;\n— Корхожи ота 1-тор кўчаси — Кўргазма кўчасидан Ифтихор кўчасига қадар;\n— Корхожи ота кўчаси — Кўргазма кўчасидан Ифтихор кўчасига қадар;\n— Лабзак кўчаси — Қодирий кўчасидан Зулфияхоним кўчасига қадар;\n— А.Қодирий кўчасидан Лабзак кўчасига тушиш йўли.\nШунингдек, 2018 йилнинг 20-22 март кунлари байрам тадбирлари ўтказиладиган маданият ва истирохат боғларига туташ кўчаларда халқ сайли вақтида вазият тақозо этганда транспорт воситаларининг қатнови вақтинча тўхтатилиши режалаштирилмоқда.\nЖамият 19/03, 17:14\nТошкентда Наврўз байрами тадбирлари ўтказиладиган майдонлар ва истироҳат боғлари рўйхати эълон қилинди\nЖамият 16/02, 09:15\nТошкент телеминорасида телефондан фойдаланиш ва фото-видео туширишга рухсат берилди


Лукашенко ҳокимиятдан кетса, уни нима кутяпти? Беларусь Конституцияси ўзгариши кутиляпти | Qalampir.uz\nЛукашенко ҳокимиятдан кетса, уни нима кутяпти? Беларусь Конституцияси ўзгариши кутиляпти\nОлам\t27 Декабрь 2021 21:03 6220\nБеларусь Миллий-ҳуқуқий портали ўзгартиш ва қўшимчалар киритилган Конституция лойиҳасини муҳокама учун оммага тақдим қилди.\nМуҳокамага қўйилган янги Конституция лойиҳасида бир нечта ўзгартиш ва қўшимчалар ўрин олган.\nУнда мамлакат ҳудудида бошқа давлатга нисбатан ҳар қандай ҳарбий агрессия қўллашдан тийилиш, мамлакатда ўтказиладиган сайловларнинг хорижий фуқаролар ва ташкилотлар томонидан молиялаштирилишини тақиқлаш каби муҳим янгиликлар кўзда тутилган.\nБундан ташқари, лойиҳада давлат раҳбарининг сайланиши ва лавозимидан озод этилиши бўйича муҳим таклифлар илгари сурилган. Хусусан, бир шахснинг икки мартадан ортиқ Президент сифатидан сайланмаслиги, Президент Конституцияни мунтазам ёки қўпол равишда бузса, давлатга хиёнат ёки бошқа оғир жиноят содир этган тақдирда, Бутунбеларусь Халқ ассамблеяси томонидан лавозимидан четлатилиши мумкинлиги қайд этилган.\nШунингдек, давлат раҳбари соғлиғи сабабли мамлакатни бошқаришга қодир бўлмай қолган тақдирда, парламент қарори билан у, муддатидан аввал ўз лавозимини тарк этиши мумкин бўлади.\nКонституция лойиҳасида Президент суиқасд, террористик ҳужум, ҳарбий тажовуз ёки бошқа зўравонлик ҳаракатлари натижасида вафот этган тақдирда, фавқулодда ёки ҳарбий ҳолат жорий этилади ва давлат органлари Хавфсизлик Кенгаши қарорига мувофиқ иш юритади. Бундай вазиятда Хавфсизлик Кенгаши раиси этиб Республика Кенгашининг спикери тайинланади (амалдаги қонунга кўра, бундай вазиятда давлат раҳбарининг ўрнига Бош вазир тайинланиши белгиланган).\nҚайд этилишича, ваколати тугаган Президент умрбод сенатор бўлиб қолиши мумкин бўлади.\nКонституцияга киритилган тузатиш ва ўзгартишлар бўйича халқ референдуми 2022 йил февраль ойида бўлиб ўтиши режалаштирилган. Овоз беришдан олдин лойиҳа жамоатчилик муҳокамасидан ўтади.\nЭслатиб ўтамиз, жорий йилнинг ноябрь ойининг охирида амалдаги Президент Александр Лукашенко хорижда туриб ўз фаолиятини амалга ошираётган мухолифат мамлакат Конституциясига ўзгартиришлар киритишга уринаётгани ҳақида маълум қилган эди.\n2020 йил август ойида Беларусда президентлик сайловлари бўлиб ўтган эди. МСК сайлов якунида 80 фоиздан кўпроқ овоз билан Александр Лукашенко ғалаба қозонганини эълон қилган. Сайлов куни мамлакатда бир неча ойга чўзилган оммавий норозилик намойишлари бошланди. Сайлов натижалари сохталаштирилгани даъвоси билан кўчага чиққан фуқаролар ҳарбийлар ва бошқа хавфсизлик кучлари томонидан бостирилган эди.\nМаълумот ўрнида, Александр Лукашенко собиқ совет республикалари орасида энг узоқ йил президентлик курсисини эгаллаб келаётган ягона Президент сифатида кўрилади. У лавозимга илк бор 1994 йил 20 июлда киришган. У 2020 йилгача 5 та Президентлик муддатини ортда қолдириб, айни вақтда олтинчи муддатда фаолият юритмоқда.\n18 Январь 15:46 85553\n19 Январь 14:56 71102


Йилнинг дастлабки "Катта Дубулға"си бошланди. Денис Истомин нима учун "Australian Open"да қатнашмаяпти? / Olamsport.com\n16:02UFC жангчиси Хабиб ва Гетжи жангига захира сифатида Чендлер танланганидан норози\t0 15:40Расман: "Барселона" Семедуни "Вулверхэмптон"га сотди\t0 15:18Қозоғистонлик теннисчининг 227 км/ соат тезликда оширган тўпи қизалоққа бориб тегди + ВИДЕО\t0 14:50UFC 253. Маҳмуд Мурадовнинг вазнидаги чемпионлик жангига бағишланган ПРЕВЬЮ (Видео)\t1 14:27Бухоро ММА бўйича навбатдаги мусобақага мезбонлик қилади\t0 14:01"Реал" футболчиси коронавирусга чалинди\t0 13:40Спортга оид қарор лойиҳаси муҳокамага қўйилди\t0 13:18Бектемир Мелиқўзиевнинг коронавирус сабаб қолдирилган жангининг янги санаси маълум бўлди\t0 12:50Спортчилар ижтимоий тармоқларда\t0 12:29Зидан Азарнинг қачон сафга қайтишини айтди\t0 12:01Ниҳоят! UFC камари соҳиби Хамзат Чимаевга жавоб қайтарди\t2 11:39Интервью. Светлана Осипова: "Кейинги мусобақа қачон бўлишини билмасанг ҳам қўлни тушириш керак эмас!"\t0 11:13Генри Cехудо: Болакайлар, отангиз қайтишини кутинглар... 1 10:52УЕФА Суперкубоги учун баҳс ўзгача тўпларда ўйналади + ФОТО\t0 10:31Ломаченконинг ҳамюрти яна бир бор Василийга «тош» отди\t0\nЙилнинг дастлабки "Катта Дубулға"си бошланди. Денис Истомин нима учун "Australian Open"да қатнашмаяпти?\nТеглар : ТеннисҲусниддин Мирзалиев\nСизлар билан бир муддат танаффусдан сўнг яна ғойибона дийдорлашиб турганимдан бағоятда хурсандман.\nЯнги мавсумнинг илк "Катта Дубулға" мусобақаси - Австралия Очиқ чемпионатига хам старт берилди. Мусобақа бошландию, лекин нимадир етишмаётгандек...\nАвстралияда бўлиб ўтган ёнғинлар натижасида ҳосил бўлган тутун худди нафасимни сиқиб қўйгандай, лекин мен Ўзбекистондаман-ку...\nҲар сафар "Катта Дубулға" мусобақалари бошланиши билан нигоҳимиз ҳамюртимиз Денис Истоминга қаратилади. Ҳа, бу сафар теннисимиз афсонаси 12 йиллик анъанани бузишга мажбур бўлди. Ўтган йили Истоминнинг ўйинида пасайиш кузатилганлиги боис, мусобақаларда барқарор иштирок эта олмади. Шу боис, рейтингдаги ўрнини ҳам сезиларли даражада йўқотди. Бунинг натижасида биз эътиборимизни мавсумнинг илк ҳафталарида кузатишга ўрганиб қолганимиз ATP мусобақалари эмас, балки Таиландда бўлиб ўтаётган "Челленжер" турнирларига қаратишга мажбур бўлдик.\nҲозирда Денис ATP рейтингида 170-ўринда бормоқда. Тўғриси, қачон Денисни сўнгги бор бундан ўринда кўрганимни эслай олмайман ҳам. Тўғри, у рейтингдаги ўрнига кўра "Australian Open" саралаш баҳсларига илинарди, лекин Денис бунинг ўрнига "Челленжер" мусобақаларда рейтинг очколарини жамғариб олиш вариантини танлади. Бу ҳам ўзини оқлади деб айта олмаймиз. Биринчи ҳафтада кутилмаганда учинчи босқичдаёқ ўзидан рейтингда анча пастда бўлган теннисчига ютқазиб қўйди. Иккинчи хафта воқеалари ривожини эса кузатамиз.\nИстомин фаолияти давомида ҳозирги кунга қадар ATP мусобақалари яккалигида иккита, жуфтлик баҳсларида эса учта совринга эга чиққан. Осиё ўйинлари кумуш ва олтин медаллари соҳиби, Олимпия ўйинлари иштирокчиси ҳисобланади. Шу йили Токиода бўлиб ўтадиган Олимпия ўйинларидаги иштирокини ҳам биринчилардан бўлиб нақд қилиб қўйган.\nЧамаси беш-олти йил илгари Истомин (28 ёш эди, аниқ эсимда) интервьюларидан бирида журналистнинг: "Фаолиятингизни неча ёшгача давом эттирмоқчисиз?" деган саволига яна тўрт-беш йил ўйнасам керак деб жавоб берган эди (кулиб). Бу йил у 34 ёшни қаршилайди ва балки бу мавсум фаолиятидаги сўнгиси бўлиши хам мумкин...\nЁш теннисчилармиз диққатига: юлдузлик касалини четга суриб қўйинг. Фақат меҳнат, харакат, интилиш натижасида камида Денис Истомин даражасига чиқса бўлади. Акс ҳолда поезддан ярим йўлда тушиб қолишингиз мумкин, австралиялик Бернард Томич сингари...\nТеннис оламида рўй бераётган энг сўнгги янгиликларни телеграмдаги ТЕННИС ЯНГИЛИКЛАРИ каналида кузатиб боринг.\n20 янв 14:54:08\nБуни кўпроқ ёш теннисчиларимиз ўқиса яхши бўларди ўзларига хулоса чиқариб олишади мақола учун Рахмат


"Тупроқшунослик ва деҳқончилик" kафедраcи мудири в.б., доцент б.ф.н\nХақбердиев Обид Эшниёзевич\nКафедра 1940 йили ташкил этилган ва 1959 йилгача унга профессор Н.И.Курбатов раҳбарлик қилган. Биринчи йиллари кафедра жамоаси 10 кишидан иборат бўлган. Кейинчалик кафедра илмий салоҳияти жиҳатидан анча ўсиб Марказий Осиёдаги йирик илмий марказлардан бирига айланган. 1959-1968 йиллари кафедрани профессор И.Ф.Сукач бошқарган. У академик С.П.Рижов билан биргаликда «Суғориладиган деҳқончилик» номли Ўзбекистон учун биринчи дарслик китобини тайёрлади ва нашр этди. Ушбу ўқув дасрлиги ТИҚХММИ ҳамда Марказий Осиё республикаларидаги бошқа қишлоқ хўжалик олий ўқув юртларининг талабалари учун тупроқшунослик, деҳқончилик ва агрономия бўйича деярли 20 йилдан ортиқ асосий дарслик бўлиб хизмат қилди.\n(1940-1959)- Н.И.Курбатов, (1959-1968)-И.Ф.Сукач, (1968-1986)- А.Қ.Қашқаров, (1987-1991)- К.П.Паганяс, (1991-2012)- О. Рамазонов, (2012-2013)-С.С. Буриев, (2013-2014)-М. Пирахунов, (2014-2015) – А.Ахатов, (2015 -2017)- С.Буриев, (2017) – А.Ахатов, 2017 х.в – О.Э.Хакбердиев 1968-1986 йилларда кафедрага профессор Қашқаров Аҳмад Қашқарович етакчилик қилди. А.Қ.Қашқаров 1912 йилда туғилган, 1963 йилида Тошкент қишлоқ хўжалик институтини битирган ва 30 йилдан ортиқ Бутун иттифоқ Пахтачилик ИТИда ишлаган. 1964 йили А.Қ.Қашқаров докторлик диссертациясини ёқлаган. Унинг раҳбарлиги остида кафедра жамоаси 1986 йил «Арид минтақасидаги суғориладиган деҳқончилик» номли ўқув қўлланмасини тайёрлади ва нашр этдилар. Умуман профессор А.Қ.Қашқаров раҳбарлигида 30 нафар фан номзоди ва 4 нафар фан докторлари тайёрланди. 1987-1991 йиллар кафедрани профессор К.П.Паганяс бошқарган. У профессор К.М.Мирзажонов билан биргаликда «Ерларни эрозиядан ва дефляциядан муҳофаза қилиш» номли китобни нашр этдилар. 1991-2014 йилларда кафедрага профессор О.Р.Рамазонов, доцентлар К.О.Эгамқулов, Э.А.Зиёмуҳамедов, Н.Б.Қашқаров, С.Бўриев, М.Пирохунов, А.Ахатов, С.Буриевлар мудирлик қилганлар. 2017 йилдан бошлаб эса доц. О.Э.Хакбердиев кафедрага раҳбарлик қилмоқда. Кафедрада 1 та профессор, 2 та доцент, 1 та катта ўқитувчи, 1 та ассистент, 1 та лоборант ва 1та лаборатория мудири фаолият кўрсатмоқда.\nЕр ресурсларини бошқариш факультети Ўқитиладиган фанлар Илмий ишлар Тадқиқотчилар Ҳамкорлар Кафедра ходимлари Дарс жадвали Алоқалар


Нишон туманидаги мутасаддилар ҳамон “эски қолипда” ишламоқда(ми?)\n30 Мар 2019 2216\nҲаммамизга аён бугунги кунга келиб юртимизда барча соҳаларда кенг кўламли ишлар, катта ўзгаришлар олиб борилди ва бу давом этмоқда. Давлатимиз раҳбари бошчилигида мамлакатимизни янада ривожлантириш борасидаги саъй-ҳаракатлар қизғин давом этаётир.\nОдамларнинг ҳаётдан хурсанд бўлиб яшашлари учун зарур чоралар кўрилиб, муаммолари ўрганилмоқда. Бу йўналишда “Халқ давлат идораларига эмас, балки давлат идоралари халқимизга хизмат қилиши керак”, деган тамойил асосида иш олиб борилмоқда.\nЮртбошимизнинг халқ манфаати йўлида бошлаган эзгу ташаббуслари замирида, Президент халқ қабулхоналари ҳар бир вилоят ва туман, шаҳарларда ташкил этилганлиги таъкидлаш лозим. Ушбу янги механизм ёрдамида нафақат юз минглаб одамларнинг муаммолари ҳал этилди, балки мурожаатлар турли соҳалардаги аҳволни ўрганиш учун имконият эшиклари очилганлигини кўрсатмоқда.\nАммо афсуслар бўлсинки, порталимизга келаётган мурожаатлар Қашқадарё вилояти, Нишон тумани ҳокимияти ва ҳаҳалла фуқаролар йиғини раиси мутасаддилари ҳанузгача “эски қолипда” ишлаётганлигини кўрсатмоқда.\n“Мен оилавий шароитим оғирлиги, ижтимоий кўмакка муҳтожлигим боис Нишон тумани ҳокимига ариза билан мурожаат қилган эдим. Ҳоким эса давлатдан кредит олишим кераклигини билдирди. Ахир, ҳеч қаерда ишламасам кредитни қандай тўлайман, дедим. Шундан сўнг Нишон тумани Пахтазор МФЙга мурожаат қилдим. Мана уч йилдирки, Соат Бараковга мурожаат қиляпман. Ҳозирда яшаш шароитим жуда оғир, уйим хароба ҳолатда. Биз бир неча бор уй муаммоси бўйича ҳокимлик эшигида сарғайишга мажбур бўлдик. Бироқ ҳокимиятдаги мутасаддилар биз қилаётган мурожаатларнинг аксарияти билан маҳалла фаоллари шуғулланишини айтишади. Қишнинг қаҳратон совуғида уй томидан сув ўтиб, болам иккаламиз касал бўлиб қолдик. Ижтимоий, моддий кўмакка мухтожлигим сабабли “Менга 16 ёшгача болалар учун нафақа пулини ёки 3 ой ёрдам пули чиқариб беринг”, дея маҳалла раиси Соат Бараковга бир неча бор мурожаат қилдим. Минг афсуски, “Сенга ҳеч қандай ёрдам тўғри келмайди”, деб бир каробка ширинлик билан алдаб, таскин бериб кетди”, дейилади Нишон туманида яшовчи ёлғиз она Ризақулова Мавжуданинг мурожаатида.\nБу каби ҳолатларда, муҳтарам Президентимизнинг, “Халқимиз бизларнинг ишларимиздан рози бўлсин”, деган сўзларига ҳар бир давлат хизматида ишлаётган мутасаддилар ёд олиб қўйиши муҳимдир.\nШу ўринда яна бир мулоҳаза, наҳот муаммони ҳал этиш учун маҳалла фаоллари ёки мутасадди шахслар бу ёш ниҳол қизчаси билан қолган ёлғиз онанинг уйига бориб уй шароити ва унинг қийнаб келаётган муаммосига қизиқмаган.\nХўш, қачонгача худудлардаги аҳолининг муаммолари кимнингдир аралашуви билан ҳал этилади?\nНишон туманидаги маҳаллаларда хотин-қизлар билан ишлаш бўлимлари ходимларининг қандай ишлаётганини порталимизга мурожаат йўллаган ёлғиз онанинг мисолида, унга кўрсатилмаётган ёрдам ва ижтимоий таъминотга мухтож оилаларга бўлган эътиборсизликда кўриш мумкин.\nТуман мутасаддилари, маҳалла фуқаролар йиғини ариза муаллифининг муаммосини ўрганмаган, уй-жойига келиб аҳволи билан қизиқмаган. Бу эса хонадонма-хонадон юриб, муаммоларни ўрганиш ва кам таъминланганларни қўллаб-қувватлаш масаласидаги ишлар мутлақо талаб даражасида эмаслигидан дарак беради.\nЎрганишлар жараёнида маълум бўладики, аҳолининг муаммо ва камчиликларини ўз вақтида бартараф этилмаётганлиги туман аҳолисининг маҳаллий ҳокимиятга бўлган ишончи йўқолиб боришига олиб келмоқда.\nРизақулова Мавжуданинг мурожаати аксарият ташкилот ва идоралар томонидан мутлақо эътиборсиз қолдирилганлигини қандай изоҳлаш мумкин?\nНаҳотки, аҳоли мурожаатлари билан ишлашда сансоларликка ва турли мурожаат, илтимоснома, аризаларга ҳанузгача эътиборсизлик билан ёндашаётган мутасаддилар бугунги кун талаби ва шароитини унутиб қўяётган бўлса?!\nЎйлаймизки, юқоридаги бир ёлғиз ёш онанинг қалбидаги ноласи маъсул мутасаддилар томонидан атрофлича ўрганилиб, муаммоларга ечим топилади.


“Бир оёғи билан” бошқа клубга ўтган футболчилар (Эркин Ғайбуллаев блоги)\n8 февраль, 2019, 14:50 2011\nТеглар:Фулхэм | Кристал Пэлас | Вест Хэм | Шанхай СИПГ | Марко Арнаутович | Гомес | Иван Перишич | Арсенал | Тьерри Анри\n2019 йилнинг қишки трансфер бозори қайноқ хабарларга бой бўлмади.\nМана янги давра ҳам бошланди. Кимдир ўзининг янги клубига кўникишни бошлаётган бўлса, бошқаси қўлидан кетган имкониятдан афсусланаётгани аниқ.\nФутболчи билан шартнома имзолаш осон иш эмас. Унинг молиявий томонини келишиш, тиббий кўриклар, асаблар… бундай пайтда ҳамма нарса ўзлари кутгандек содир бўлмайди.\n2019 йилнинг бошида содир бўлиши мумкин бўлган, аммо сўнгига етмаган трасферларга тўхталамиз.\nИван Перишич, Янник Карраско ва Кристофер Нкунку “Арсенал” да\nПеришич “Интер” клубидан уни қўйиб юборишини сўраган, агенти эса мижозига қизиқаётган “Арсенал”клубига ўтиши учун қўлидан келганча ҳаракат қилган.\nҲаммаси “хамирдан қил суғургандек” кетаётган эди, аммо “канонир”лар сўнги лаҳзада чўнтаклари бўшаб қолганини сезишди. Футболчи учун кейинчалик сотиб олиш ҳуқуқи билан ижарага олиш мумкин бўлган маблағни ҳам топиб бериша олмади.\nИталиялик кўп кутишни хоҳлашмади-натижада хорватиялик футболчи Милан шаҳрида машғулотларни давом эттирди.\nЯнника Каррасконинг ижараси ҳам айнан шу сабаб билан якунига етмай қолди. “Далянь Ифан” клуби “Арсенал” таклиф қилган пул озлик қилишини айтди.\nЭнг қизиғи Лондон клуби Нкункуни ҳам шу сабаб туфайли қўлга кирита олмади. Уларда молиявий ҳолат яхшимасдек…ПСЖ ўз футболчисини ижарага бериш орқали даромад олишни ва ёш футболчига имконият беришни хоҳлаган эди. “Арсенал” эса яна кам пул таклиф қилди.\nМарко Арнаутович “Шанхай СИПГ”да\nМарко Даниэльнинг акаси ва агенти ўз қариндошини Хитой клубига ўтиши учун “тирашди”. У “Шанхай СИПГ”га укасининг нархи 35 млн. фунт эканлигини, шу маблағ тўланса, “Вест Хем” уни қўйиб юборишини айтди. Англия клуби уни қўйиб юборгиси келмаган кўринади. Акс ҳолда футболчига бунча катта нарх қўйишмаган бўлишарди.\nАка-укалар барибир мақсадларига етишишмоқчи. Чунки Хитой клуби футболчининг ҳафталик маоши учун 220минг фунт беришмоқчи.\nМарко Арнаутович ёзда барибир клубни тарк этишни режа қилса керак\nМакси Гомес “Вест Хэм”да\nАрнаутович “кетаман”га тушиб қолишидан олдин, “Вест Хем” ўзига ҳужумчи излашни бошлаб юборган эди. Улар “Сельта” ҳужумчиси Макси Гомесга қизиқиш билдиришди. Ҳужумчига кўп клублар қизиқаётганлиги сабабли, “болғалилар” ўз имкониятларини жуда ҳам паст баҳолашди.\nОй сўнгига келиб уларнинг имконияти ошиб кетди. Гомес бу мавсумни тугатиб, Сентябрдан Англияда тўп суриши мумкин эди.\n43 млн. Фунт Испания клубига етарли бўлди, аммо ҳафтасига 80минг фунт маош сўраган футболчи учун “Вест Хем”нинг “дўпписи тор келди”\nШартнома келишуви охирига етмай қолди. Балки ёзда келишувлар давом этар.\nМиши Батшуайи “Монако” ёки… “Вест Хэм”\n“Валенсия”да қолишни хоҳламаган Миши январданоқ янги “саргузаштларга” тайёр эди. Тьерри Анрининг “Монако”сини қутқариш учун “қаҳрамон” бўлгиси келди.\nБелгиялик футболчи Анри билан шахсан кўришди. Ўз навбатида Анри ҳам у жамоага умид бағишлаши мумкинлигига ишонди. Аммо кейинчалик футболчининг ўтиши қанчага тушиши таҳлил қилиниб, масалалар ўрганилганда “Франция” клубига оғирлик қилиши ойдинлашди. Ижара шартлари икки томонга ҳам ёқмади.\nАнрининг клубдан кетиши аниқ бўлгач, Батшуайининг бу клубдаги имкониятлари пасайиб кетди. “Челси” “Бетис” ва “Вест Хем”га футболчини ижарага олишни таклиф қилди. Бу сафар маош футболчига ёқмади. “Болғалалилар” Гомесга ҳам Батшуайига ҳам ҳафтасига 80минг бергиси йўқ эди.\n“Кристал Пэлас” сўнгги сўзни айтди. Белгиялик Англияда ўйнайдиган бўлди.\nДоминик Соланке “Кристал Пэлас”да\nДоминик Соланке АПЛнинг энг шов-шувли трансфери бўлишига яқин эди. Ҳатто “Кристал Пэлас” уни расман эълон қилиши керак эди, аммо…\nМаълум бўлишича, инглиз футболчиси формасини йўқотган ва январда машғулотларга киришиш учун жисмонан тайёр эмас экан. Бу Лондон клубини қўрқитди ва улар фикридан қайтди.\nАйёр “Борнмут” клуби қимматроқ баҳоланиши мумкин бўлган футболчига 17 млн таклиф қилинганида индамай “хўп” демаган экан.\nЖордан Лукаку “Ньюкасл” да\nАкасидан фарқли ўлароқ Жордан ҳимояда ўйнайди. Битта Лукаку Англияга камлик қилган кўринади. Иккинчисини олишга ҳаракат бошланган эди\n“Ньюкасл” кўпдан ўзига янги чап қанот ҳимоячиси излаётган эди, Нигериялик футболчининг трансфери айни муддао деб қаралди. Келишув амалга ошиш арафасида тиббий кўрик натижалари Англия клубига ёқмади. Улар таваккал қилишни хоҳламади\nЯкунда Рафа Бенитес “Монако”дан Антонио Баррекани ижарага олишга қарор қилди.\nЛука Мёрфи ва Майкл Нгадё-Нгаджюи “Фулхэм”да\nКўпчиликни меҳрини қозонган 17 ёшли ҳимоячи “Хартлпул Юнайтед” ўйинчиси Лука Мёрфи “Фулхэм”га ўтишни тезлаштириш учун ўзи ташриф буюрди. Клуб ҳам футболчи ҳам шартномага тайёр туришганида аналитик ва селекционерлар бу трансферга шошмаслик кераклигини айтишди.\nМаълумотларга қараганда, аналитиклар Мёрфи топ клубларда “ўйнаб кета олмайди” деб ҳисоблаган.\nҲимоячи Майкл Нгадё-Нгаджюи “бир оёғи билан” “Фулхэм” га ўтишга улгурган ҳам эди. Сўнгги кунда келишувлар анча чоʼзилиб кетди. Натижада янги клубига учиб келган футболчи яна уйига қайтиб кетишга мажбур бўлди.\nБуларни каерга утишини кимга кизиши бор экан?\nВидео "Арсенал" Лондон дербисида ғалабани сақлаб қололмади (видео)\nОбамеянг четлаштирилган баҳсда "Арсенал" ғалабани сақлаб қололмади


Qo'qon oziq ovqat invest » Ишонч телефонлари\nИШОНЧ ТЕЛЕФОНЛАРИ +998 73 543-72-18\n1.1. Хизматнинг номланиши фуқаро ва тадбиркорлар ўзларини қизиқтирган мавзу, муаммоли масала ёки База фаолияти билан боғлиқ саволларга жавоб олиш хизматини тақдим этиш мақсадида махсус телефон рақами (кейинги ўринда “Ишонч телефонлари” деб юритилади).\nФуқароларга қулайлик яратиш, УХБ ҳақида батафсил танишиш ва қизиқтирган саволларга жавоб олишга хизмат қилади.\nЮридик манзили: 150700, Ўзбекистон Республикаси, Фарғона вилояти Қўқон шаҳри, Отабек Ноиб кўчаси, 20 уй.\n“Ишонч телефонлари” номли хизмат База веб-сайти орқали интерактив давлат хизмати сифатида тақдим этилади.\nБаза томонидан бириктирилган маъсул ходими томонидан Ишонч телефонлари орқали мурожаат қилинган вақтнинг ўзида жавоб берилади.\n– хизмат УХБда Фарғона вилояти Қўқон шаҳар Ерқурғон кўчаси 13 уйда иш кунлари 9-00 дан 18-00 гача амалга оширилади;\n– расмий веб-сайти “intrading.uz” орқали қизиқтирган саволлар ва УХБ фаолияти тўғрисида маълумотлар олиш мумкин.\n2.3. База фаолияти бўйича маълумотлар олиш\nФарғона вилояти Қўқон шаҳар 28-Аччиқкўл МФЙ Ерқурғон кўчаси 13 уйда жойлашган.\nИш кунлари 9-00 дан 18-00 гача (тушлик 12-00 дан 13-00 гача), шанба ва якшанба кунларидан ташқари Ишонч телефонларига қўнғироқ қилиш мумкин.\nХизматни амалга оширишда фақатгина База фаолиятига доир саволлар ва масалаларга жавоб берилади.\nМурожаат База фаолиятига оид бўлмаган ҳолда мазкур масала билан шуғулланувчи давлат идораси, корхона ёки ташкилотга мурожаат қилиш тавсия этилади.\n– Хизматдан фойдаланиувчиларга тез ва сифатли хизмат кўрсатиш.\n– Ҳуқуқий кўмак ва маслаҳатлар.\n– База тизимига кириш учун бир қатор маълумотлар олиш имконини беради.\nБазанинг Ишонч телефонларига 573-72-18 қилинган мурожаат асоссиз равишда рад этилган ҳолларда.


«Чивинлар ўлдирилмайди, ботқоқ қуритилади!» Таниқли олим...\n04.07.2020 09:18 0 9887\nКейинги йилларда бу каби воқеликлар сони ортса ортдики, асло камайгани йўқ. Мансаб-мартаба, мукофот-унвон, юмшоқ ўриндиқли хизмат машиналари ҳамда бирдан димоғни шишириб юборадиган салқин кабинетлар бир гуруҳ истеъдодларни комига тортди. Билимли инсонларнинг каттагина қисмини эса бозор аталмиш юҳо, тирикчилик ташвиши ўз чангалида эзиб-янчиб ташлади. Ярим литрлик шиша банкада ишхонага кўтариб келинадиган – кечқурунги овқатдан қолган насиба зиёлининг тушлик ризқи бўлиб қолди. Истеъдодли, аммо «пропискасиз» ёшларнинг қанча-қанчаси йиллаб ватани пойтахтида миршаб қўлига тушишдан қочиб, ишлаб топган арзимас қалам ҳақини ҳам ижарадор қўлига тутқазиб кун ўтказди. Уларда хотирни жамлаб ўқиб-ўрганишга, бафуржа мушоҳада юритишга, олам ва одам хусусида инсоният келаётган хулосалар билан танишишга на-да вақт, на-да тузукроқ имкон бўлди. Бундай шароитда киши тийнатида ойдин дардлар, ёруғ мушоҳадалар, умидли интилишлар эмас, балки аламзадалик, ҳафсаласизлик, дунё ишларидан безишдек емирувчи кайфият ҳукмронлик қилиб, унинг ортидан замона зиёлилари орасида бир-бирига ғайирлик, ўзаро ётлашув муҳити юзага келади.\nТўғри гап туққанингга ёқмайди, дейди халқимиз. Амал отига минган замондошларимиз орасида ҳам ҳақиқатга тик боқиб, рост сўзни ҳазм қилабиладиган марди мардон кам топилади. Жамиятимизда кўп учраётган ҳол: ОАВда бирон танқидий мақола чоп этилса, ҳокимликлар муаммони ҳал этиш ўрнига журналисту блогернинг шахси билан «шуғулланади», матбуот хизмати ҳам вазиятни хаспўшлаш учун ўтрик тўқишга тушади. Бир суҳбатингизда «Амалдорлар хизмат машинасининг қорайтирилган ойнасидан ҳаётни теран кўролмайди» деган эдингиз. Хўш, ишбошиларимизни ҳақиқат эътирофига қай йўл билан ўргатса бўлади?\nДарҳақиқат, шундай, сиз ҳам одамсиз, биродар. Аммо оддий эмас, халқ ишониб, вазифа бериб қўйган масъул одамсиз! Модомики, шу масъулиятни бўйнингизга олган экансиз, биз сингари оддий одамлардан фарқли ўлароқ, энди сизнинг юриш-туришингиз ҳам, гап-сўзингизу муомала-муносабатингиз ҳам ўн чандон, юз чандон намунали бўлмоғи талаб этилади. Зеро, сиз тўрт улфати билан чойхонада ўтириб, дастёр болага «жиззани бер, чойни янгила» дейдиган ошхўр эмас, балки давлат идорасида, унинг номидан иш кўрадиган масъул ходим, халқнинг хизматкорисиз! Чойхонадаги мижоз турфа истаги бажо этилиши учун ёнидан пул тўлайди. Сиз эса бюджетдан, демакки, меҳнаткаш халқ тўлайдиган солиқлар ҳисобидан маош оласиз. Гапнинг хулласи шуки, чойхонадаги дастёрга иш буюрадиган хўранда сиз эмас, халқдир! Афсуски, сиз ва сизга ўхшаган айрим оёғи ердан узилганлар халқни ҳали-ҳамон чойхонадаги югурдак бола хаёл қилмоқда; унга не буюрсак, қачон ва қандай буюрсак – бажаришга мажбур деб, ниҳоятда хато ўйлаяпти.\nРаҳмон ака, бир неча йилдан бери ҳуқуқшунослик дорилфунунида сабоқ бериб келасиз. Юртимизда коррупция илдизини қирқишнинг энг мақбул йўли нимада деб биласиз? Сервантеснинг шамол тегирмони билан жанг қилган машҳур қаҳрамони ҳолига тушмаслик учун бу борада қандай чора қўллаган маъқул?\nҲам ишлаб чиқариш ҳажми ва кўлами, ҳам аҳоли талаб-истакларининг ранг-баранглиги борасида биздан анча пешқадам Финляндия ҳукуматини қирққа ҳам кирмаган аёл бемалол бошқара олаётгани сабаби нимада? Биз санаган омиллар – иқтисодиётда бозор тизими, давлат ва жамият бошқарувида демократия ва кучли фуқаролик институтлари тизимига ўтилгани; эътиқод, ижод ва фикр жабҳасида тўлиқ эркинликка эришилганида! Бундай давлатларда муаммолар бир-икки шахснинг ихтиёрига кўра эмас, балки қонунга кўра ҳал этилади. Буни образли тарзда ифодалаш мумкин: миришкор деҳқон пайкалда шундай эгат оладики, ўқариқдан оқаётган сув юзлаб ариқчалар бўйлаб бир текис тақсимланиб, экинни бирдек яшнатади. Бирор жойда сув (моддий бойликлар деб ўқинг) тўпланиб, ботқоқ ҳосил бўлиб чивин босмайди, бошқа бир жойга эса сув етиб бормай, экин (меҳнаткаш халқ деб ўқинг) қуриб-қақшамайди. Хўш, бундай очиқ ва текис далада – давлатда, жамиятда ким, нима учун пора бериши керак дейсиз!..\nкоррупция сўз эркинлиги зиёлилар Раҳмон Қўчқор


Заҳматли меҳнат эътироф этилди | Хабарлар | Самарқанд вилояти ҳокимлиги\n25 ноябрь куни вилоятимиз меҳнаткашларининг жорий йил қишлоқ хўжалик мавсуми якунларига бағишланган “Ҳосил байрами” тадбирлари ўтказилди\n- Мен ишимни ҳисобчиликдан бошлаб қирқ йил хўжалик раиси бўлдим, бутун умр қишлоқ хўжалиги соҳасида ишладим, - дейди оқдарёлик 81 ёшли Умур Равшанов. – Биз ишлаган пайтларда ҳам режа ортиғи билан бажарилар, лекин деҳқон меҳнатига муносиб рағбат йўқ эди. Мен шу ёшга кириб бундай катта байрам, дала заҳматкашларининг бу қадар эъзозлангани, меҳнати қадр топганини кўрмаганман. Кимки зиммасидаги масъулиятни адо этиб, деҳқонга кўмакдош бўлган бўлса, мукофотини оляпти.\n- Бу йилги заҳматли меҳнат туфайли вилоятда қишлоқ хўжалигининг барча тармоқларида мўл ҳосил етиштирилди, - деди вилоят ҳокими. – Бу Президентимиз томонидан қишлоқ хўжалиги соҳасига бераётган эътибор ва кенг имтиёзлар самарасидир. Ана шу ғамхўрлик ва албатта, фидокорона меҳнат натижасида ғаллачиликда ҳосилдорлик 90 центнергача етди, пахтакорларимиз орасида 40 центнерчи хўжаликлар сони ортди. 318 минг 734 тонна дон етиштирилди, 218 минг 900 тоннадан ортиқ пахта сотилиб, вилоятлар орасида биринчи бўлиб йиллик шартнома режаси бажарилди. Fаллачиликдан 80 миллиард 621 миллион сўм, пахтадан эса 53 миллиард 459 миллион сўм фойда олинмоқда.\nШундан сўнг тақдирлаш учун илғорлар бирма-бир саҳнага таклиф этилди. Дастлаб барча соҳаларда юқори натижаларга эришган ва пахта сотиш режасини биринчилар қаторида Иштихон, Нарпай ва Каттақўрғон туманлари ҳокимларига - “Дамас” автомобили топширилди. Бошқа туман ва шаҳар ҳокимликлари, корхона ва ташкилотлар, агрофирмалар, илғор фермерлар ҳам вилоят ҳокимлигининг қимматбаҳо совғалари билан тақдирланди. Умуман, мавсумда фаол иштирок этган, вилоят қишлоқ хўжалиги соҳаси ривожига ҳисса қўшган ҳар бир инсон, ҳар бир жамоа муносиб рағбатлантирилди.\n- Вилоятимиз республикада биринчи бўлиб давлатга пахта сотиш шартнома режасини бажарган бўлса, туманимиз вилоятда етакчи бўлди, - дейди Иштихон тумани ҳокими Ш.Негматов. – Бу деҳқонларимизнинг меҳнати, одамларимиз эл ташвишига ҳамжиҳатлик билан бирлашганининг маҳсулидир. Бугун барча деҳқон ва фермерларимиз йил давомида чеккан заҳматларини унутиб, меҳнатлари самарасини кўрмоқда. Бундай байрамлар келгуси мавсум ҳосили учун мустаҳкам замин ҳозирлайди.\n- Президентимизнинг соҳага бераётган эътибори ва кўрсатаётган ғамхўрлиги, қолаверса, талабларидан келиб чиқиб 2018 йилдан 10 минг тонна пахтани қайта ишлашни йўлга қўймоқчимиз, - дейди Каттақўрғон тумани ҳокими А.Баҳромов. – Бунинг учун лойиҳалар ишлаб чиқиляпти. Бундан ташқари, ижтимоий соҳа, ишлаб чиқариш тармоқларини кўпайтириш орқали халқ фаровонлигини ошириш ва бунинг учун қўшимча 15 мингта янги иш ўринлари ташкил этишни мўлжаллаяпмиз. Келгуси йилдан туманда картошка, сабзавот, озуқабоп ва мойли экинлар етиштириш, чорвачилик, боғдорчилик тармоқларини ривожлантиришни режалаштирганмиз.\nКураш мусобақаларида совринга гилам, велосипед, телевизор каби қимматбаҳо совҚалар, шунингдек, қўчқор, ҳўкиз, от, туя қўйилди. Fолиб ва совриндорлар пул мукофотлари билан ҳам тақдирланди.\n90 килограмдан юқори вазнда гиламга тушган курашчилар ўртасидаги беллашув кўпчиликнинг эътиборини тортди. Мухлислар олқишлари остида пастдарғомлик курашчи Д.Самадов кураш бўйича жаҳон чемпионати совриндори Б.Каримов устидан ғалаба қозониб, бош соврин - туя ҳамда 3 миллион сўм пул мукофотини қўлга киритди.\n- Кураш ўзбекнинг миллий ўйини, - дейди бош соврин соҳиби Дилшод Самадов. – Шунинг учун ҳар қандай байрам курашсиз ўтмайди. Мен бугун ғолиб бўлганимдан ҳам кўра издошларим, ёш полвонлар етишиб чиқаётганидан хурсанд бўлдим.\nТош кўтариш мусобақаларида Жомбой тумани Эски Жомбой маҳалласидан 62 ёшли А.Умидов 16 килограмлик тошни 35 марта кўтариб, бош соврин – гиламни қўлга киритган бўлса, спорт фахрийси Р.Ибрагимов иккинчи ўринни қўлга киритди. Бу баҳсларда ёшлар қатори спорт фахрийси Ҳ.Рофиев раҳбарлигидаги кекса спортчилар жамоаси ҳам ўз кучларини синаб кўришди.\nЭлимиз ардоғидаги санъаткорлар томонидан намойиш этилган концерт дастури, севимли шоир ва ёзувчилар, театр ва кино санъати намояндаларининг бадиий чиқишлари, қутловлари ҳосил байрами қатнашчиларига хуш кайфият, кўтаринки руҳ бағишлади.\nҲосил байрами тадбирлари Самарқанд шаҳридаги «Диёра» базмгоҳида вилоят ҳокимлигининг тантанали қабул маросими билан якунланди.\nОхирги ўзгариш: 30/11/2017 08:46. Кўрилганлиги: 1174\nМатериал манзили: https://samarkand.uz/press/news/zahmatli-mehnat-etirof-etildi


3. Кўҳитанг ва Ҳисор тизмаларида ўсувчи камёб эндемик ўсимлик.\nЧўзиқ тугунакли кўп йиллик ўт. Илдизолди барглари бандли, уч карра бўлинган, бўлаклари юмалоқ ёки ўткир тишли. Ён бўлаклари бандсиз ёки қисқа бандли, ўрта қисмидаги банди 1,5 см узунликка эга. Ўрама барглари 2–3 тани ташкил этади, юқори қисми уч карра бўлинган. Гулбанди 1–4 тагача туклар билан қопланган. Гулларининг диаметри 1–2, 3–4 см, сариқ рангли. Чангдони ва чангчи иплари сариқ, уруғчиси эса қора. Уруғи 0,3–0,35 см узунликда. Тумшуқчасининг узунлиги 0,2 см, сертук. Март–апрель ойларида гуллаб, меваси май ойида етилади.\nСурхондарё вилояти: Кўҳитанг тизмасида – Шалқонсой атрофида; Ҳисор тизмасида – Бойсун, Шўрчи, Денов атрофларида ўсади. Тожикистонда ҳам учрайди.\nТоғ ёнбағирларидаги сариқ ва майда тупроқларда ҳамда тоғ этакларидаги ола тупроқларда ўсади.\nТабиатда кам учрайди. Одатда, кичиккичик тўпчалар ҳосил қилиб ўсади.\nУруғидан, айрим ҳолларда вегетатив йўл билан ҳам кўпаяди.\nГуллари йиғиб, тугунаклари қазиб олинади. Чорва моллари томонидан пайҳон қилинади.\nЎзР ФА Ботаника боғида 1965 йилдан буён экиб ўстирилади.\nТабиатда сақланиб қолган тупларини назорат остига олиш лозим. Сурхон давлат қўриқхонасида муҳофаза қилинади.


Kutubxona - Toshpoʻlat Rahmatullayev. Samarqandning yoshidan shubhalanmang! / Kiril\nSiz shu sahifadasiz: Toshpoʻlat Rahmatullayev. Samarqandning yoshidan shubhalanmang! / Kiril\nМуаллиф Тошпўлат Раҳматуллаев\nАсар номи Самарқанднинг ёшидан шубҳаланманг!\n- Тошпўлат Раҳматуллаев\n1 Тарихий кашфиётлар ҳар қандай ўзгартиришлар киритиши мумкин\nСамарқанднинг ёшидан шубҳаланманг!\nТарихий кашфиётлар ҳар қандай ўзгартиришлар киритиши мумкин\nСамарқанд шаҳрининг 2750 йиллигини нишонлаш бўйича давлатимиз раҳбарининг қарори эълон қилингандан сўнг уч кун ўтиб, интернет-нашрлардан бири истеҳзоли хабар эълон қилган эди. Xабарда бундан 36 йил олдин Самарқанднинг 2500 йиллиги қайд этилганлиги, ўшанда «келиб чиқиши ўзбек бўлган совет олимлари шаҳарнинг ана шу мўътабар ёшини исботлашганлиги» уқтирилади. Ўз истеҳзосини давом эттириб муаллиф: «Балки ўн йил ўтгач, ватанпарварлик кайфиятидаги тарихчиларнинг бошқа авлоди ЮНЭСКОга Самарқанднинг 3000 йиллигини тасдиқловчи янги далиллар таклиф этишар», дер экан, шундай хулоса билдиради: «Албатта, ушбу тантанали санани ҳам нишонлашади, албатта, уни ЮНЭСКО қўллаб-қувватлайди».\nТўғри, 1970 йилда Самарқанднинг 25 асрлик тўйи нишонланган эди. Келгуси йили шаҳарнинг 2750 йиллиги тантана қилиниши ҳам айни ҳақиқат. Xўш, ўтган давр ичида Самарқанднинг «бирданига» икки юз эллик йилга «қариши» замирида қандай ҳикмат ётибди? Бу ёшни тасдиқловчи аниқ далиллар борми ёки ЮНЭСКОдек нуфузли халқаро ташкилот «ватанпарварлик ҳисси билан тўлиб тошган» ўзбек олимларининг раъйига қараб, юбилей санаси ҳақидаги қарорини чиқардими?\nШаҳарнинг 2500 йиллигини «келиб чиқиши ўзбек бўлган совет олимлари» исботлаганлигини таъкидлаётганлар аслида илмий кашфиёт бўлган бу фактни камситишга уринишмоқчи. Бу холислик даъвосида бўлганларга ярашмайди.\nКелинг, ҳиссиётга берилмасдан, аниқ далил ва рақамларга таянган ҳолда Самарқанд тарихининг илк босқичига оид масалаларга ойдинлик киритувчи жиҳатларини холисона кўриб чиқайлик.\nСамарқанднинг мўътабар ёшини тасдиқловчи далил-ашёларни дастлаб археолог Александр Иванович Тереножкин топган эди. У 1946-1948 йилларда Афросиёб шаҳар харобасида олиб борган қазишмалари давомида милоддан аввалги VI-ИВ асрларга тегишли бўлган топилмаларни қўлга киритган эди. Ана шу ашёлар ичида Аҳамонийларга тегишли бўлган муҳр ҳам бор эди.\nШундан сўнг олимлар бирданига бонг уриб, 25 асрлик сана хусусида гап-сўз бошлашган эмас. Далиллар пухта ўрганилиб, ҳар томонлама таҳлил қилинди. Ўтган асрнинг 60-йилларида археологлар Галина Шишкина, академик Яҳё Ғуломов ва бошқалар ўз илмий мақолаларида Самарқанд камида 2500 йил олдин вужудга келганлигини исботловчи далиллар мавжудлигини баён қилишганди. Олимларимизнинг бу мулоҳазалари жаҳон илмий марказларида, турли илмий анжуманларда кенг муҳокама қилинди. Юқоридаги хулоса халқаро илмий жамоатчилик томонидан тасдиқлангач, керакли ҳужжатлар белгиланган тартибда ЮНЭСКОга тақдим этилди. У ёғи сизга маълум, азиз ўқувчи: шаҳар юбилейи катта тантана билан қайд этилди.\nСамарқанднинг 2500 йиллик ёши тарих ва археология фанларининг ўша даврдаги имкониятлари ва савияси кўрсаткичи эди. Аммо илм-фан доимо ривожланишда, янги техника ва технологиялар барча жабҳаларда ихтироларга олиб келмоқда. Қадимий шаҳримизнинг ёшига 250 йил «қўшилганлиги» ана шу изланишлар оқибати бўлиб, кейинги йилларнинг илмий даражасини белгилайди. Шаҳар 2750 ёшида эканлиги ҳақидаги далилларни жаҳон илмий жамоатчилиги кўзини шамғалат қилган маҳаллий олимлар ЮНЕСКОга юборишган, деб ўйлаш ўта бемаъниликдир.\nБундан 18 йил олдин Ўзбекистон-Франция қўшма археология экспедицияси ташкил этилиб, ўшандан бери у Афросиёбда қазишмалар олиб бормоқда. Айнан ана шу тадқиқотлар давомида Самарқанд Аҳамонийлар даврида эмас, ундан анча аввал пайдо бўлганлигини тасдиқловчи янги ашёвий далиллар қўлга киритилди. Улар нималардан иборат?\nУшбу савол билан қўшма археология экспедициясининг Ўзбекистон томонидан раҳбари тарих фанлари доктори Муҳаммаджон Исомиддиновга мурожаат қилдим. Олим саволга батафсил жавоб қайтариб, каминани шу кунларда илмий изланишларни давом эттириш учун юртимизга келган экспедициянинг Франция томонидан раҳбари профессор Франц Грене билан таништирди. Уларнинг фикрини тўлалигича бу ерда такрорлашга имкон ҳам, ҳожат ҳам йўқ. Шуни айтиш кифояки, Афросиёбда олиб борилган тадқиқотларнинг айрим жиҳатларини таҳлил қилган Муҳаммаджон ака Самарқандда шаҳар маданияти шаклланишига бағишланган катта монография нашр эттирган. «Ватанпарварлик кайфиятидаги тарихчиларнинг бошқа авлоди» ишига шубҳа билан қараётганларга ушбу китобни ўқиб чиқишни тавсия этган бўлардим. Монография улар тушунадиган тилда, яъни рус тилида 2002 йили «Истоки городской културы Самаркандского Согда» номи билан чоп этилган.\nСамарқанднинг мўътабар ёшини тасдиқловчи ашёвий далиллар қаторига кирувчи сопол идиш парчалари, гувалаксимон ғиштлар ва яхлит, яъни монолит усулида қурилган деворни мисол келтирш мумкин.\nАгар Аҳамонийлар даврида шаҳар девори узунлиги 50-55, эни 28-32, қалинлиги 8-10 сантиметрли ғиштлардан қурилган бўлса, ундан олдинги даврда гувалаксимон ғиштлар ишлатилган. Деворнинг ўзи ҳам даврига қараб ўзгариб борган. Милоддан аввалги VI-ИВ асрлардаги деворни олимларимиз «йўлак-галерея тизими» деб аташади. Бундай деворнинг кенглиги 2-2,5 метр бўлган. Археологлар Афросиёбда шаҳар мудофаа девори дастлаб гувалаксимон ғиштлардан яхлит (монолит) шаклда қалинлиги 7-8 метр қилиб қурилганлигига гувоҳ бўлишди. «Девор остида топилган сопол парчалари милоддан аввалги XII-VIII асрларда тарқалган маданиятга хос», — дейди Муҳаммаджон ака.\nАфросиёб мудофаа девори ва унда ишлатилган ғиштнинг қайси даврга тегишли эканлигини, умуман, Самарқанд ёшини аниқлашда Кўктепа топилмалари муҳим ўрин тутади. Бу ҳақда Франц Грене шундай дейди: «Кўктепада маданий қатлам Афросиёбга нисбатан яхши сақланган. Чунки Кўктепада ҳаёт нисбатан қисқа вақт давом этган. Одамлар уни ташлаб кетгандан сўнг илк қатламлари бузилмай қолган. Шу сабабли бу ердаги топилмалар қиёсий таҳлил этилганда, Самарқанднинг илк тарихига доир кўпгина саволларга жавоб топиш имконини беради».\nШу сабабли бу йилги мавсумдаги қазишмалар қўшма экспедиция томонидан ҳам Афросиёбда, ҳам Самарқанд яқинида жойлашган Кўктепада олиб борилди. Унинг натижалари кутилганидан ҳам зиёда бўлди. М. Исомиддиновнинг айтишича, бу ердан бундан 3500 йил олдинги даврга тегишли топилмалар қўлга киритилди. Агар келгусида худди шундай ашёлар Афросиёбда ҳам топилса, ажаб эмаски, Самарқанднинг ёши яна узайса. Буни илм-фаннинг ривожланиши натижаси деб баҳолаш керак бўлади. Кашфиётни қайси миллатга мансуб олим амалга оширганлигидан қатъи назар, у умумжаҳон мулкига айланади. Шу сабабли қалбида кири бўлмаган, холисликни илм-фаннинг ягона мезони деб ҳисоблайдиганлар Самарқандга бутун инсониятга тегишли бўлган жаҳон тамаддуни маркази сифатида баҳо беришади-да!\n"http://www.kutubxona.com/wiki/index.php?title=Toshpoʻlat_Rahmatullayev._Samarqandning_yoshidan_shubhalanmang!_/_Kiril&oldid=11691" dan olindi


ЎЗБЕКИСТОН ҚАҲРАМОНИ ТАВАККАЛ ТОПВОЛДИЕВ - Ўзбекистон овози газетаси\nТ.Топволдиев 1934 йил 10 сентябрда Андижон вилоятининг Шаҳрихон туманида ишчи оиласида туғилди. 1957 йили Тошкент ирригация ва қишлоқ хўжалигини механизациялаш муҳандислари институтини муҳандис-гидротехник мутахассислиги бўйича тамомлади. Кўп йиллар давомида Андижон вилояти суғориш тармоқлари тизимида самарали меҳнат қилди. 1965-1985 йиллар мобайнида Бўз, Улуғнор, Жалақудуқ туманларида биринчи раҳбар лавозимида фаолият кўрсатди. 1985-1996 йилларда Андижон вилоятида турли масъул вазифаларда ишлади. 1996 йилдан умрининг охирига қадар Ўзбекистон фахрийларини ижтимоий қўллаб-қувватлаш «Нуроний» жамғармаси Андижон вилояти бўлими раиси бўлиб хизмат қилди.\nТ.Топволдиев қарийб олтмиш йиллик меҳнат фаолияти даврида вилоят ҳудудлари, тармоқ ва соҳаларини ривожлантириш ҳамда кенг кўламли ободонлаштириш ишларига муносиб ҳисса қўшди. Ватанимиз мустақиллигининг дастлабки йилларидан бошлаб вилоятда мамлакат аҳамиятига эга бўлган йирик истиқболли лойиҳаларни амалга оширишда фаол иштирок этди.\n«Нуроний» жамғармаси Андижон вилояти бўлими раиси сифатида вилоятда уруш ва меҳнат фахрийларини ҳар томонлама қўллаб-қувватлаш, ёшларимизни она Ватанга, халқимизга садоқат, миллий ва умуминсоний қадриятларга ҳурмат руҳида тарбиялаш, бу борада кекса авлод вакилларининг фаол иштирокини таъминлашда ўзининг ташаббускорлик ва ташкилотчилик фазилатларини намоён этди.\nТ.Топволдиевнинг кўп йиллик самарали меҳнати давлатимиз томонидан муносиб тақдирланди. У «Дўстлик» ва «Эл-юрт ҳурмати» орденлари ҳамда Ўзбекистон Қаҳрамони унвони билан мукофотланган эди.\nА.Арипов, Ш.Усмонов, Ш.Абдураҳмонов


Босим Қосим: Эртага 3 нафар етакчи футболчимиз майдонга туша олмайди\n11 февраль, 2019, 14:35 968\nТеглар:ОЧЛ | Пахтакор | Эйр Форс | Ўзбекистон\nБугун жамоалар иштирокида очиқ машғулотлар ўтказилади.\nОсиё Чемпионлар Лигаси 2-саралаш босқичида Тошкентнинг “Пахтакор” жамоаси эртага ўз майдонида Ироқнинг “Эйр Форс” клубини қабул қилади.\nМазкур ўйин олдидан ҳар икки жамоа вакиллари иштирокида матбуот анжумани такшил қилинди. Дастлаб ОАВ ходимлари саволларига мезбон клуб вакиллари жавоб қайтаришган бўлса, анжуманнинг иккинчи қисмида ироқликлар устози Босим Қосим ва жамоа аъзоси Саад Нотиқлар иштирок этишди.\nБосим Қосим: - Ўйинга яхши ҳозирлик кўришга интилдик. Ироқ чемпионати давом этмоқда, охирги икки беллашувда жиддий рақиблар билан дуранг ўйнадик. Эртага уч нафар етакчи футболчимиз жароҳат туфайли майдонга тушмайди. Амжед Раҳим, Карар Набил ва Али Ҳосни ўйнай олмайди. Биз рақибни имкон борича ўрганишга интилдик. Бу жамоа анча кучли. Чап қанот ярим ҳимояси катта муаммо яратиши мумкин.\nОФК кубоги нуфузли мусобақалардан бири ҳисобланади. Биз эса ушбу мусобақада қаторасига 3 марта ғалаба қозондик. Бунинг асосий сабаби эса биз аниқ режа асосида иш олиб борамиз. Жамоанинг аҳиллиги, мухлислар ва таркибдаги маҳоратли футболчиларнинг борлиги бунинг асосий омилидир.\nИроқдаги уй ўйинларимизда стадион доим мухлислар билан тўлади. Ўйлайманки, эртанги ўйинда ҳам стадион тўлиб тошади. Ўйинга ташриф буюрган ишқибозлар асло афсусланишмайди. Чунки, эртага ҳар иккала жамоа ҳам чиройли футбол намойиш этади.\nШу ўринда эслатиб ўтишим лозимки 2005 йил Ироқнинг "Ал-Завра" клуби билан "Пахтакор"га қарши Тошкентда ўйин ўтказганмиз ва ғалаба қозонганмиз. Ўшанда стадион тўлганди.\nСаад Нотиқ: - Биз яхши кайфиятдамиз. Жамоамизга жароҳатланган ўйинчилар ёрдам бера олмайди, аммо аҳил бўлиб зарур натижага эришишга интиламиз.\nстадиондаги 3 та сектор тўлади холос\nXa tasavvur qilyapman stadion tulishini....\nМашариповдан ажойиб кўрсаткич!


Uzagrotechsanoat - ҚАЛБДАН АЙТИЛГАНИ ҚАЛБГА СИНГАДИ\n12:22:09(GMT +5), 30 Мая 2020\nҚАЛБДАН АЙТИЛГАНИ ҚАЛБГА СИНГАДИ\nДавлатимиз раҳбарининг Олий Мажлисга йўллаган Мурожаатномасини диққат билан қайта-қайта ўқиб чиқдим. Очиғини ва рўй-рост айтганда, бу каби халқчил Мурожаатнома Ўзбекистон тарихида том маънода ёрқин из қолдиражак воқелик бўлди. Фан кишиси, соҳа фидойиси, қолаверса, ёши улуғ бир инсон сифатида айтишим керакки, Мурожаатномада қайд этилган устувор вазифалар ижроси, кўтарилган масала-ю муаммолар ечими, танланган стратегияларнинг мақсад-муддаоси жамланиб бу – жонажон Ўзбекистонимизни ёрқин келажакка элтувчи мисли ойдин йўллар харитасига айланади. Сўзимни мухтасар қилиб, Президентимизнинг Мурожаатномасида келтирилган айрим иқтибосларлардан ғоят даражада қониқиб, таъсирланганимни билдириб ўтсам.\nШарқ донишмандлари айтганидек, “Энг катта бойлик – бу ақл-заковат ва илм, энг катта мерос – бу яхши тарбия, энг катта қашшоқлик – бу билимсизликдир!” Шу сабабли ҳаммамиз учун замонавий билимларни ўзлаштириш, чинакам маърифат ва юксак маданият эгаси бўлиш узлуксиз ҳаётий эҳтиёжга айланиши керак. Ҳақ гап. Ҳар биримиз ана шу эзгу ғояларни ўз онг-шууримизга сингдира олсак, ҳаётимизга татбиқ эта билсак, шак-шубҳасиз бахт-саодатга эришамиз.\nЯна бир муҳим масала: Пахта ва ғалла етиштиришда давлат буюртмаси бекор қилинади. Бу иқтисодиётда чинакам рақобат муҳитини яратади. Рақобат бор жойда эса тараққиёт бўй чўзади. Юртбошимиз таъкидлаганидек, “Қишлоқ хўжалигини стратегик ёндашувлар асосида тараққий эттириш зарур. Қишлоқ хўжалиги тармоғини ривожлантириш тезлиги қониқтирмайди.” Бу таъкид бевосита қишлоқ хўжалиги машинасозлиги соҳасига ҳам дахлдор, албатта. Демак, соҳани устувор даражада ривожлантириш ва ислоҳ этиш бўйича кенг кўламли ишларни амалга оширишимиз талаб этилмоқда-ки, бу борада барчамиз астойдил енг шимариб, бурч ва вазифамизни тўла-тўкис адо этмоғимиз шарт. Энг муҳими, Давлатимиз Раҳбари “Харидоргир маҳсулотлар турларини аниқлаш, уларга бозор топиш ва сотиш билан хусусий трейдинг компаниялари шуғулланиши, бунинг учун эса, савдо фаолиятини тартибга соладиган қонун лойиҳалари тўпламини ишлаб чиқиш лозим. Бу ташқи савдо билан бир қаторда, ички бозорга ҳам тегишли”, дея муфассал ва асосли фикрни билдириб ўтди.\nРафиқ ДЎСТЖОНОВ, техника фанлари доктори, профессор.


Беларусда коронавирус билан касалланган тиббиёт ходимлари сони 301 нафарга етди - Zamin.uz\n12:50 / 12.04.2020\nБеларусда янги турдаги COVID-19 коронавирус инфекцияси билан касалланган тиббиёт ходимлари сони 301 нафарга етди. Бу ҳақда мамлакат соғлиқни сақлаш вазири Владимир Караникка таяниб, «РБК»га таяниб Дарё хабар берди.\nКараникнинг сўзларига кўра, касалликка чалинган тиббиёт ходимларининг аксарияти Минскда, шунингдек, Минск ва Витебск вилоятларида. Вазирнинг таъкидлашича, касаллик тиббиёт ходимларининг кўп қисмида белгиларсиз ўтмоқда, уларнинг ҳеч бири сунъий нафас олдириш аппаратига уланмаган.\nБеларус Соғлиқни сақлаш вазирлигининг маълумотларига кўра, мамлакатда пандемия бошланганидан буён 2226 кишида COVID-19 аниқланган бўлиб, 23 киши вафот этган. Ўтган бир сутканинг ўзида 245 кишида коронавирус аниқланган.\nЖаҳон соғлиқни сақлаш ташкилотининг республикадаги миссияси раҳбарининг сўзларига кўра, Беларусда касаллар сони кескин ортиб кетиши мумкин. Унинг таъкидлашича, Беларус «коронавирус тарқалиши эволюциясида янги босқичга ўтмоқда». Шу сабабли у мамлакат ҳукуматини инфекция тарқалишини камайтириш мақсадида қўшимча чоралар кўришга чақирди.\nКараникнинг сўзларига кўра, мамлакатда карантин каби кескин чеклов чораларини жорий этиш учун аниқ мезонлар мавжуд эмас. «Агарда биз ижтимоий масофаланишни ташкиллаштира олсак, у ҳолда буни амалга оширишимиз даркор. Ва бу биринчи навбатда барчамизга боғлиқ: тавсияларга қандай амал қилишимизга боғлиқ», — дейди вазир. “Замин” янгиликларини “Одноклассники”да кузатиб боринг\n11-03-2020, 12:45, Дунё\n28-02-2020, 13:23, Дунё\n24-02-2020, 14:03, Дунё


Японияда гриппдан бир кунда халос қилувчи дори муваффақиятли синовдан ўтди\n12:05 / 30.10.2015\nЯпонияда гриппдан бир кунда даволовчи дори биринчи клиник синовлардан муваффақиятли ўтди ҳамда ўзининг самарадорлигини кўрсатди. Бу ҳақда 30 октябрда Nikkei газетасига иқтибос келтирган ҳолда РИА “Новости” ахборот агентлиги маълум қилди.\nДори воситаси грипп вирусининг кўпайишига зарур бўлган ферментларнинг вирусга келишига тўсқинлик қилади. Шунинг эвазига бутунлай тузалиб кетиш учун дорини бир кун давомида истеъмол қилиш кифоя қилади.\nДорининг тажрибада қўлланишининг 2-босқичи ноябрда ўтказилиши режалаштирилмоқда, айнан шу вақтда грипп билан касалланиш ҳолатлари кескин кўпайиб кетади. Дори бир неча юз кишида синовдан ўтказилади.\nЯпония Соғлиқни сақлаш вазирлиги таблетка кўринишидаги дорининг самарадорлиги ва хавфсизлиги тасдиқлангандан кейин уни лицензиялаш бўйича зарурий жараённи ўтказади. Янги дори воситаси 2018 йилдан сотувга чиқарилиши кутилмоқда.


20:00 23 Январ 2021\n12:31 09.01.2020 Ҳавола олиш\nТОШКЕНТ, 9 янв — Sputnik. Теҳронда қулаб тушган Украинанинг Boeing самолёти ер билан тўқнашишдан олдин аланга олган. Бу ҳақда РИА Новости Эрон авиация ташкилоти ҳисоботига таянган ҳолда хабар қилмоқда.\n“Гувоҳларнинг сўзларига қараганда, олов самолётдан кўриниб турган ва унинг фюзеляжи бўйлаб ёйилган”, - дейилади ҳужжатда.\nТаъкидланишича, самолётнинг учиш траекторияси носозлик юзага келгандан сўнг экипаж уни ортга, аэропорт томон қайтарганини кўрсатмоқда. Шу билан бирга, учувчилар бортда фавқулодда ҳолат рўй бергани ҳақида хабар қилишмаган.\nЭслатиб ўтамиз, Теҳрон аэропортидан осмонга кўтарилган "Украина халқаро авиалиниялари" компаниясининг Boeing-737 йўловчи самолёти бир неча дақиқадан сўнг ҳалокатга учради. Фожиа оқибатида 176 киши киши ҳалок бўлди. Йўловчиларнинг аксарияти Эрон фуқаролари бўлишган – 140 киши. Шунингдек, улар орасида Украина, Канада, Германия, Буюк Британия, Швеция ҳамда Афғонистон фуқаролари ҳам бўлишган. Украинада авиаҳалокат сабабли мотам куни эълон қилинди.\nсамолёт, Украина, авиаҳалокат, Эрон


Чақалоққа оид ҳукмлар (34): Ақиқани маълум ҳафталарга хослаш ҳақида\nBy Зубайр Исмоил on 10/07/2021 БОЛА ТАРБИЯСИ МАҚОЛАЛАР ЧАҚАЛОҚҚА ОИД ҲУКМЛАР\nЙигирма иккинчи бўлим\nАқиқани маълум ҳафталарга хослаш ҳақида\nБу мавзуда ҳафталарга алоқадор тўрт масала бор: болага ақиқа қилиш, сочини олиш, исм қўйиш ва хатна қилиш.\nАввалги иккитаси еттинчи кунда қилиниши мустаҳаб (суннат) эканига уламолар иттифоқ қилган.\nЕттинчи кунда исм қўйиш ва хатна қилишга келсак, буларда ихтилоф бор. Бу ҳақда қуйироқда сўз юритамиз, иншааллоҳ.\nАқиқа еттинчи куни сўйилиши айтилган ҳадислар аввалроқ ўтди.\nБунинг ҳимати шуки, валлоҳу аълам, чақалоқ туғилган пайтда унинг иши саломатлик билан нобуд бўлиш ўртасида тебраниб туради. У ҳаётда яшаб кетадими, йўқми, ҳали номаълум бўлади. Орадан бир муддат ўтгач, шу муддат ичида болада кўринган ҳолатга қараб тўрт мучаси саломат, хилқати соғлом, ҳаёт кечиришга яроқли, деган хулосага келинади. Мазкур муддат бир ҳафта этиб белгиланди. Чунки йил ойлар айланмаси бўлганидек, ҳафта кунлар айланмасидир.\nАллоҳ еру осмонларни яратган вақтда ўлчаб, белгилаб қўйган замон шулардан иборат. Аллоҳ таоло оламнинг яралишини олти кунга чеклади. Ушбу олти куннинг ҳар бирини ўзига хос ном билан атади. Ҳафтанинг ҳар бир кунини ўша кунда пайдо қилган муайян мавжудот турларига хослади. Барча махлуқотларнинг яралиши тамомига етган ва жамланган кунни, яъни жума кунини мўминлар учун тўпланиш ва байрам куни қилиб берди. Улар бу кунда Аллоҳга ибодат қилиш, У зотни ёд этиш, мақташ, улуғлаш ва ҳамду сано айтиш учун жам бўладилар, Ўзига шукр бажо келтириш ва хизматига бел боғлаш учун дунё ишларини бир четга сурадилар. Бу кун ила тарих бошлангани-ю, шу кунда Ўзига қайтишларини ёдга оладилар. Бу кунда Раб таборака ва таоло аршига ўрнашган, бу кунда Аллоҳ отамиз Одамни яратган, шу кунда унга жаннатидан жой берган ва шу кунда уни жаннатдан чиқаргандир. Шу кунда дунё ниҳоя топади ва қиёмат қойим бўлади. Шу кунда Аллоҳ субҳонаҳу ва таоло келиб, бандаларини ҳисоб-китоб қилади, жаннат ва дўзах аҳлини манзилларига киритади.\nХулоса шуки, мазкур кунлар умрнинг аввалги поғоналаридир. Чақалоқ бу кунларни тамомига етказса, иккинчи поғонага – ойларга қадам қўяди. Уни ҳам тўлдирса, учинчи поғона бўлмиш йилларга ўтади. Шунга кўра, бу кунлардан ками хилқатни тўлдирган бўлмайди. Демак, олти кунда яратиш ниҳояланди, олтинчи куннинг охирида яратилмишлар жамланди. Аллоҳ таоло ҳафтанинг еттинчи кунини бандаларга байрам қилиб бергани, одамлар у кунда тўпланиб, Аллоҳни эслагани, У зотга шукр айтгани, Аллоҳ берган фазилатдан, яъни аввалги кунларда яратилган барча махлуқотлардан уларни афзал қилганидан хурсанд бўлгани каби чақалоққа исм қўйиш, ундан озорни кетказиш (яъни сочини олиш), ундан эваз (ақиқа) қилиш ва уни гаровдан озод этиш ҳам еттинчи кунга белгиланди.\nҚолаверса, Аллоҳнинг ҳикмати банданинг ҳолати ҳар етти кунда ўзгариб туришини, бир ҳолатдан бошқа ҳолатга кўчиб ўтишини тақозо этди. Шунга кўра, мазкур етти кун банда ҳаётидан бир босқич, унинг ҳолатидан бир ҳолатдир. Шунинг учун ҳам касалнинг ҳолати етти кунда албатта ўзгаради: ё яхшиланади, ё ёмонлашади.\nАллоҳнинг ҳикмати ҳар етти кунни ўзгариш муддати бўлишини тақозо этгач, бандаларига ҳар етти кунда бир кунни белгиладики, улар бу кунда Аллоҳга ошиқадилар, Унга дуо ва тавба-тазарру қиладилар. Бу нарсани уларнинг дунёю охиратлари ислоҳ бўлиши ва улардан кўплаб ёмонликлар кетиши учун энг катта сабаблардан бири қилди. Шариати ва махлуқотларидаги ҳикматлари ақлларни лол қилган Зот айбу нуқсондан покдир!\nAvvalgi maqolaАраб тили жаннат аҳлининг тилими?\nKeyingi maqola Ҳидоя шарҳи | 262 | Ейиш-ичишга тааллуқли қасамлар (1) | Шайх Содиқ Самарқандий


8 Июль 2020 17:03\nVASHINGTON. Kazinform – АҚШда таҳсил олаётган чет эллик талабалар, агар ўқиш кузги семестрда онлайн равишда ўтказилса, ихтиёрий равишда мамлакатни тарк этишга мажбур бўладилар. Мамлакат чегара ва иммиграция агентлиги талабларга риоя қилмаганларни мамлакатдан депортация қилиш билан таҳдид қилмоқда, дея хабар беради Kazinform bbc.com сайтига асосланиб.\nМамлакатда коронавирус инфекциясини юқтирганлар сони 2,9 миллионга етди. Бир нечта нуфузли университетлар, хавфсизлик нуқтаи назаридан дарслар нафақат кузги семестрда, балки кейинги йил давомида ҳам онлайн равишда ўтказилишини эълон қилишди.\nАкс ҳолда - депортация\nЎзгартиришлар АҚШдаги барча F-1 ва M-1 визаларига тегишли. Биринчи виза чет эллик талабаларга мамлакатда ўқиш учун берилади, иккинчиси - малака ошириш каби касбий курслар учун берилади.\nЧегара ва иммиграция агентлиги маълумотларига кўра, агар университет кузги семестрда тўлиқ онлайн режимида ўқишга ўтса, мамлакатда қолишни истаган талабалар, баъзи чораларни кўришлари керак бўлади.\nМасалан, ўша семестрда онлайн қилинмаган бошқа университетга ўтиши мумкин. Бўйсунмаганлар депортация қилиниши мумкин.\nДунёдаги энг машҳур университетлардан бири Гарвард кузги семестр онлайн форматда ўтказилишини эълон қилди.\nУниверситет президенти Ларри Бакоу Америка расмийларининг қарорини стереотип деб атади.\n«Ушбу қарор кўплаб университетларнинг саъй-ҳаракатларини пучга чиқаради. Умумжаҳон пандемияси даврида улар талабаларнинг соғлиғини сақлаш билан бирга ўқишни давом эттиришлари учун барча шароитларни яратгандилар», - деди Бакоу. У Гарвард бошқа университетлар қатори, талабаларга депортациядан қўрқмасдан ўқишни давом эттиришлари учун ушбу муаммони ҳал қилишга ҳаракат қилишини ваъда қилди.\nБи-би-си билан суҳбатлашган талабаларнинг таъкидлашларича, университетлар, чет эллик талабаларга эга бўлишлари жуда фойдали, улар америкаликларга қараганда кўпроқ пул тўлайди. АҚШ Савдо вазирлиги маълумотларига кўра, 2018 йилда чет эллик талабалардан мамлакатга 45 миллиард доллар даромад тушган.\nКалит сўзлар: Хориж, Шимолий Америка,


Ички ишларга ишга қабул қилиш\nТадбир ва йиғилишлар\nНомзодларни ишга қабул қилиш тартиби\nПасспорт бўйича маъумотлар\n“Бойсун баҳори” шодиёнаси кўтаринки руҳда ўтди.\nЧоп этилди: 14.05.2018 20:37 Бўлим: Янгиликлар Ўқилди: 115\nҲар йили “Бойсун баҳори” фольклор фестивалини тантана билан нишонлаш нафақат сурхонликлар учун балки кўплаб хорижий давлатлардан\nБатафсил: “Бойсун баҳори” шодиёнаси кўтаринки руҳда ўтди.\nДеновда “Қора дори-2018” кенг қамровли профилактик тадбири давомида 125 туп марихуана гиёҳвандлик ўсимлиги аниқланди.\nЧоп этилди: 03.05.2018 18:25 Бўлим: Янгиликлар Ўқилди: 292\n2018 йил 01 май куни Сурхондарё вилоят ИИБ Жиноят қидирув бошқармаси Гиёҳвандлик воситалари билан қонунга хилоф равишда муомала қилишга қарши курашиш бўлими ходимлари томонидан олинган тезкор маълумотларга таяниб, Денов туманида тезкор тадбир ўтказилди. Натижасида,\nБатафсил: Деновда “Қора дори-2018” кенг қамровли профилактик тадбири давомида 125 туп марихуана гиёҳвандлик...\nГиёҳванд ўсимлиги парвариши билан шуғулланган шахс қўлга олинди.\nЧоп этилди: 03.05.2018 18:23 Бўлим: Янгиликлар Ўқилди: 254\n2018 йил 27 апрель куни Cурхондарё вилояти ИИБ ЖҚБ ходимлари томонидан Денов туманида ўтказилган тезкор тадбир натижасида, Денов тумани, Феруз кўчасида яшовчи 1956 йилда туғилган К. З.нинг яшаш уйи ва ёрдамчи хўжаликлари\nБатафсил: Гиёҳванд ўсимлиги парвариши билан шуғулланган шахс қўлга олинди.\nСурхондарёда ҳуқуқбузарлик ва жиноятчиликка қарши курашда жамоатчилик билан ўзаро ҳамкорлик масаласи ўрганилди.\nЧоп этилди: 17.04.2018 12:03 Бўлим: Янгиликлар Ўқилди: 318\nЖорий йилнинг 10-11 апрель кунлари Ўзбекистон Республикаси Ички ишлар Вазирининг маслаҳатчиси генераль-полковник Зокиржон Алматов раҳбарлигидаги ишчи гуруҳи Сурхондарё вилоятига ташриф буюрди.\nБатафсил: Сурхондарёда ҳуқуқбузарлик ва жиноятчиликка қарши курашда жамоатчилик билан ўзаро ҳамкорлик...\nСурхондарё вилояти Ички ишлар ходимлари Бирлашган касаба уюшмаси қўмитаси ташкил этилди.\nЧоп этилди: 31.01.2018 09:48 Бўлим: Янгиликлар Ўқилди: 498\n2018 йилнинг 30 январь куни Сурхондарё вилояти ички ишлар бошқармаси мажлислар залида, Сурхондарё вилояти Ички ишлар ходимлари Бирлашган касаба уюшмаси қўмитасини ташкил этиш бўйича конференция бўлиб ўтди.\nБатафсил: Сурхондарё вилояти Ички ишлар ходимлари Бирлашган касаба уюшмаси қўмитаси ташкил этилди.\nХудудий бўлимлар рақамлари\nСайт материалларидан фойдаланганда Сурхондарё\nвилояти Ички Ишлар веб сайтига манба\nсифатида кўрсатилиши шарт.\nСайт янгиликларидан биринчи бўлиб хабардор бўлишни истасангиз сайт янгиликларига обуна бўлинг\nCopyright © 2019 Сурхондарё вилояти ИИБ


ЎзА - Ўзбекистон ихтирочилари ва рационализаторлари уюшмаси ташкил этилади\nЎзбекистон ихтирочилари ва рационализаторлари уюшмаси ташкил этилади\nИнновацион ривожланиш вазирлигида ихтирочилар ва рационализаторлар билан учрашув бўлиб ўтди. Йиғилишни Инновацион ривожланиш вазирининг биринчи ўринбосари в.б. Шароф Ражаббаев ўтказди дея хабар бермоқда вазирлик ахборот хизмати.\nЙиғилиш иштирокчилари республикамизнинг турли вилоятларидан келган ихтирочи ва рационализаторлар вазирлик томонидан ташкил этилган https://t.me/racionalizator_community телеграм гуруҳи аъзолари бўлиб, улар ихтирочилар ва рационализаторлар олдида турган вазифалар, муаммолар, ечимини кутаётган масалалар борасида фикр алмашдилар. Ихтирочилар билан уларнинг иш натижаларига эҳтиёжи бўлган ишлаб чиқарувчиларни бирлаштириш, рационализаторлар фаолиятини ривожлантириш бўйича таклифлар тингланди.\nЙиғилиш иштирокчилари Ихтирочилар ва рационализаторлар уюшмасини ташкил этиш ташаббуси билан чиқди. Инновацион ривожланиш вазирлиги мутасаддилари бу ташаббусни қўллаб қувватлади, иштирокчилар уюшманинг ташкилий жиҳатларини ишлаб чиқишга келишиб олди.


Жўра бобо Ёдгоров: «Мени ёшимга эмас,...\n03.05.2018 16:53 0 3333\n1944 йилнинг кузи. Жўра Ёдгоров тенгдошлари билан даладаги ҳосилни йиғиб-териб олаётганида узоқдан колхоз раиси кўринди. Уларнинг олдига келди-ю, тўрт нафарига чақирув қоғозини тутқазди.\nСовуқ урушнинг шамоли ҳар бир хонадон, ҳар бир гўшада кезиб юрган пайт. Чироқчининг забардаст йигитлари қатори Жўра ака ҳам яқинлари, қишлоқдошлари билан хайрлашиб фронтга отланди. Йиғилганлар «ой бориб, омон қайт» дея кузатиб қолдилар. Жўра ака аввал Қозоғистоннинг Семей (Семипалатинск) шаҳрида уч ойлик тайёргарлик машқларида қатнашди. Сўнгра фронтга жўнатилди.\n1945 йилда оёғидан яраланди, санитария батальонида соғлиғини тиклади. Шу кезларда унга қишлоқдан мактуб келди. Унда «...эр-йигитлар фронтга отланишган. Дала ишларини аёллар уддалашмоқда. Чироқчининг лалми ерларида етиштирилган ҳосил анча мўл, қовун-тарвузлар тилни ёради. Сахий ер саховатини аямаяпти. Ҳамма бир-бирларига ёрдам қўлини чўзишган. Болалар кўзи йўлда, улар оталарини, оналар фарзандларини, ҳамма урушга кетган яқинларини кутмоқда. Душманни тор-мор қилиб, ғалаба билан қайтинглар» деган сўзлар битилган эди.\nЖўра ака мактубни қайта-қайта ўқиди. Қишлоғидан фронтга келган бу мактуб унга куч ва ишонч бағишлади. Ахир уни ёшига эмас, бўйига қараб фронтга жўнатишган, ҳали ғўр ўспирин эди. Ўзи туғилиб ўсган Чироқчининг қишлоқлари, одамлари, яқинлари бирма-бир кўз ўнгидан ўтди. Урушда ғалаба қозониб, Рейхстаг устига байроқ қадашни ният қилди.\nҚанчадан-қанча сафдошлари жароҳат олгани, қўлсиз-оёқсиз қолгани, қурбон бўлганларини кўриб нафрати ошди.\n3-Белоруссия фронтида бўлган Жўра Ёдгоров ҳаёт-мамот жангларида қатнашди. Польша, Чехословакия, Германиядаги жангларда иштирок этди.\n— Қишлоқлар олов ичида қолди, — деб хотирлайди Жўра бобо. — Болалар ноласи, аёллар фарёди. Бир томондан душманга ҳамла қилсак, бир томондан бошпанасиз қолганларга кўмак бердик. Душман аёвсиз, шафқатсизларча ҳужум уюштирар, ёғочдан қурилган уйлар бир зумда кулга айланарди. Қанчадан-қанча иншоотлар кунпаякун қилинди. Йўқотишларнинг адоғи йўқ эди. Ҳарбийлар учун жамғарилган озиқ-овқатлар, қурол-аслаҳалар, дори-дармонлар, техникалар, мактаблар, шифохоналар, уйлар, кўприклар ўт-олов ичида қолди. Захиралар тугаб, бир неча кун оч қолдик. Ўт-ўланлар билан озиқланиб, бир бурда қора нонни баҳам кўрдик. Бошсиз, танасиз, чалажон қолган қуролдошларимиз кўп бўлди. Кўрганларимиз душманга қарши аёвсиз курашга чорларди.\nЖўра Ёдгоров ғалабани Германияда қарши олди. Уруш тугаши билан уларнинг полки Горький шаҳрига келди. Урушдан сўнг бу ердаги автозаводда ишлади ва 1949 йилда қишлоғига қайтди. Уйланди. Ўн фарзанднинг отаси бўлди. Дастлаб колхозда ишлади. 1966 йилдан 1986 йилга қадар Чироқчи почта алоқа тармоғида почтальон бўлиб ишлади. Ўзининг Жийрон лақабли оти билан хат-хабар ва бошқа жўнатмаларни, газета-журналларни эгаларига етказди.\n— 2005 йилда Москва шаҳрида Алоқа соҳасидаги ҳудудий ҳамдўстлик ташкилоти Иккинчи жаҳон урушида қозонилган ғалабанинг 60 йиллиги муносабати билан урушда қатнашган ҳамда алоқа соҳасида меҳнат қилган ветеранлар билан учрашув ташкил этди, — дейди Жўра бобо. — Ҳамдўстлик мамлакатларидан борганлар орасида Ўзбекистондан тўрт киши эдик. Москвада ҳалок бўлган қуролдошларимиз хотирасига ўрнатилган ёдгорлик мажмуаларида бўлдик. Катта академик театрда концерт намойиш этилди. Мен билан 664-ўқчи гвардиячи полкда хизмат қилган молдовалик сафдошим Николай Калмиков билан тасодифий учрашиш бахтига муяссар бўлдим.\nЖўра бобо бугун 95 ёшини қаршиламоқда. Фарзандлари турли соҳа мутахассислари бўлиб етишган. Набира ва чеваралари эса Жўра бобони уйларининг файзи деб билиб, бобонинг ташрифини орзиқиб кутадилар.\nЖўра бобо нафақат оилада, балки маҳаллада ҳам алоҳида эътиборга сазовор. Давралар у киши билан янада файзли. Кўкси тўла орден ва медал.\n1994 йилнинг 6 майида Ўзбекистон Президентининг фармонига кўра «Жасорат» медали билан, 2005 йил 6 апрелда «1941 — 1945-йиллардаги Улуғ ватан урушидаги ғалабанинг 60 йиллиги» юбилей медали билан тақдирланди.\nБугун озод юртда тўкин-сочин ҳаёт кечираётган ҳар бир фуқаро тинчликнинг қадрини уруш кўрганлар билан суҳбатда яна бир бор англайди.\nКуни кеча «Ўзбекистон почтаси» АЖ Қашқадарё филиали раҳбарияти ва жамоанинг бир гуруҳ вакиллари Жўра бобонинг хонадонида бўлишди. Бобога эсдалик совғалари ва пул мукофотларини топширишди.\nАфтондил Исмоилов, «Xabar» газетаси мухбири\nмардлик бурч ва садоқат Жўра Ёдгоров\nЖамият 08/02, 10:50


Коронавирус меҳнат мигрантларини Россияга қамаб қўйди\nРоссия авиа ва темирйўл қатновларига ўзаро чеклов киритган ё кескин қисқартирган давлатлар орасида меҳнат мигрантларига эга давлатлар — Ўзбекистон, Қирғизистон ва Тожикистон ҳам бор.\nРоссиянинг «Коммерсантъ» нашри ҳар уч давлатнинг РФдаги элчилари билан боғланиб, бу давлатлар ўз фуқароларига ватанларига қайтиш ёки карантинни Россияда ўтказиш борасида қандай ёрдам кўрсатаётганига қизиқди.\nCOVID-19 коронавируси туфайли Россия чегараларнинг ёпилиши ҳамда авиа ва темирйўл қатновларининг бекор қилиниши Марказий Осиё давлатлари — Ўзбекистон, Қирғизистон ва Тожикистондан келган юз минглаб меҳнат мигрантларининг режаларини ўзгартириб юборди. Гап шундаки, анъанага кўра айнан баҳор фаслида ишчилар Россияга ишлаш учун йўл олишади ва кеч кузда ватанига қайтишади. Россияда қишда ишлаган мигрантлар эса Наврўз байрамини уйда нишонлашга ҳаракат қилишади.\nБироқ, меҳнат мигрантлари байрамга ўз оилалари бағрига қайтиши қийин масала. Ўзбекистон бошқа давлатлар билан авиа ва темирйўл қатновларини тўлиқ ёпди, Uzbekistan Airways миллий авиакомпанияси эса фақат Москва ва Дубайдан чартер рейслар ташкил этилишини ваъда қилмоқда. Бироқ, барча йўловчилар Тошкентга келиши билан икки ҳафталик карантинга жойлаштирилади.\nЎзбекистоннинг Россиядаги элчиси Ботиржон Асадовнинг «Коммерсантъ»га маълум қилишича, бундай чартер рейсларнинг биринчиси сешанба куни амалга оширилган. Россия ҳукумати билан ўзбекистонлик фуқароларни нафақат Москвадан, Россиянинг бошқа ҳудудларидан қўшимча чартер рейслар амалга ошириш масаласи кўриб чиқилмоқда. «Бу рейсларга чипталар пуллик, — деди у. — Бундан ташқари, икки мамлакат ҳукуматларининг келишувига кўра 17 март куни Қозон вокзалидан Тошкентга иккита махсус поезд йўл олди. 18 март куни яна бир поезд йўлга чиқиши кутилмоқда».\nАсадовнинг сўзларига кўра, элчихона «ватанга қайтиш истагида бўлган ватандошлар ҳақида маълумот тўпламоқда», қолганларни эса «ваҳимага берилмасдан, Россия ҳукумати томонидан тавсия этилаётган вирусга қарши курашиш чора-тадбирларига амал қилиш»га чақирмоқда.\nМолиявий муаммоларни меҳнат мигрантларининг аҳволига аллақачон таъсирини ўтказган рубль курси ҳам янада чуқурлаштириши мумкин.\nMigrant.mobi портали асосчиси, юрист Ботиржон Шермуҳаммадов мигрантлар ёпиқ чегаралар шароитида тўқнаш келаётган бюрократик муаммоларга ҳам эътиборни қаратди.\n«Мигрант ўз миграцион картасини янгилаш учун Россия чегарасига борадиган ҳолатлар жуда кўп, — деган «Коммерсантъ»га Б.Шермуҳаммадов. — Агар патентга вақтида ҳужжат топшира олмаса, 10-15 минг рубль жарима тўлаш ёки Қозоғистон чегарасига бориб, уни кесиб қайтиб кириш танлови бор. Бу бир ярим сутка вақтни олади, лекин арзонроқ — 7-8 минг рубль. Мигрантлар кўпроқ иккинчи вариантни танлашади, гарчи бундай йўналишни таклиф этаётган ташувчилар ноқонуний ишлашади, чегарачилар эса гоҳида пора талаб қилишади».\nТожикистон авиақатновни кескин камайтирди ва Россия билан темир йўл алоқаларини бутунлай тўхтатди. «Ъ»га берган интервьюсида республиканинг Москвадаги элчиси Имомиддин Сатторов барча тожик ишчилари ва талабаларини Россиядан эвакуация қилишнинг иложи йўқлигини тан олди ва шунинг учун Россия ҳукуматидан уларни қолиш шартларини бузганликлари учун жазоламасликни сўради.\nҚирғизистон Москва билан авиақатновни сақлаб қолди, аммо Екатеринбург, Ростов-Дон ва Санкт-Петербургга рейсларни тўхтатди, поездлар қатнови эса бутунлай бекор қилинди. «Мамлакатларимиз ўртасидаги авиақатнов ҳали бекор қилинмаганлиги ва фуқароларнинг чиқиб кетишлари учун ҳеч қандай тўсиқлар йўқлиги сабабли, эвакуация масаласи ҳам ҳозирча кўриб чиқилмаяпти», - деди Қирғизистоннинг Москвадаги элчиси Аликбек Жекшенкулов.\nСешанба куни кечга қадар Ўзбекистон коронавирус юқтирганлик билан боғлиқ ҳолатлар сони 11 тага етди. Тожикистон ва Қирғизистонда ҳозирча вирус аниқланмаган.\n«Ўздавкарантин» инспекцияси Россияда тақиққа учраган Ўзбекистон помидор ва булғор қалампир маҳсулотларини ўрганишни бошлади


11 март, 2020, 21:56\nТеглар:Хитой | Локомотив\nТажрибали ҳимоячи Ислом Тўхтахўжаев фаолиятида янги саҳифа очиш мақсадида клубини ўзгартирганидан хабарингиз бор. Шу кунгача асосан ўзимизнинг чемпионатда тўп суриб келган футболчи 2019 йилнинг 30 декабрь куни Хитой биринчи дивизион вакили “Шенянг Урбан” клуби билан шартнома имзолаганлиги расман эълон қилинганди. Натижада Тўхтахўжаевнинг “Локомотив”даги фаолияти тугаб, янги клубидаги ҳаёти бошланди, деб ўйлагандик. Лекин кейинги воқеалар ривожи қандай тус олганини эндиликда ҳамма яхши билади.\nКўринмас ажал номи билан пайдо бўлган “Коронавирус” туфайли спортга ва хусусан футболга ҳам ўз таъсирини кўрсатмасдан қолмади. Хитойда пайдо бўлган ушбу вирус сабабли дастлаб, Хитой чемпионати номаълум муддатга қолдирилди. Оқибатда футболчилар мажбурий равишда танаффусга чиқишди. Масалан, Одил Аҳмедов вақтинчалик Наманганга келиб кетиб юрибди. Ислом Тўхтахўжаев эса қаерда? Охирги пайтларда ушбу ўйинчи ҳақида турли миш-мишлар тарқалди. Яъни, “Коронавирус” сабабли футболчимиз Хитой клубидан кетгани ҳақида ҳам гап-сўзлар қулоққа чалинди. Лекин ҳеч бир манбада Тўхтахўжаевнинг клубдан расман кетгани ҳақида хабар чиқмади. Ўз навбатида унинг юртимизда юрганидан фойдаланиб, бошқа клубларга ўтиши мумкинлиги борасида ҳам хабарлар чиқди. Айтайлик, Тўхтахўжаевга “Навбаҳор” жиддий қизиққани тўғрисида эшитдик. Албатта, мажбурий равишда жамоасиз юрган ўйинчининг атрофида турли миш-миш ва гап-сўзлар тарқаши табиий. Балки, чиндан ҳам Тўхтахўжаев кейинчалик “Шенянг Урбан” билан тузган шартномасини бекор қилиш ҳақида ўйлагандир. Бу борада футболчининг ўзи билан боғланиб вазиятга ойдинлик киритишга уриниб кўрдик. Аммо Ислом бироз кутиб туришимизни, вазият ўзгарса ўзи албатта алоқага чиқишини айтганди.\nДарҳақиқат, Тўхтахўжаев кутилмаганда юз берган бундай воқеалардан кейин вазият қандай тус олишини кутган ва шунга қараб иш кўришни ўйлаган бўлса ажаб эмас. Хуллас, ўқувчиларни Исломнинг кейинги тақдири қандай кечиши қизиқтираётганди. Юртимизда эса 7 март куни трансферлар ойнаси ёпилди. Кўпчилик эса ушбу ҳимоячининг ҳеч бўлмаганда ушбу санагача бирор-бир жамоамизда вақтинча ўйнаб туришини ҳам илгари суришаётганди. Бироқ, Тўхтахўжаев хусусида ҳеч қандай хабар ёки янгилик чиқмади. Демак, бу унинг “Шенянг Урбан” билан тузилган шартномаси ўз кучида эканлигини билдиради, шундай эмасми? Футболчи вақт топиб биз билан боғланганида, унга биринчи берган саволимиз “Шенянг Урбан”дан кетган ёки кетмаганлигига ойдинлик киритдик. Футболчи эса қисқача шундай деди: “Мен ҳали ҳам “Шенянг” клубининг аъзосиман!”. Шундан сўнг Тўхтахўжаев билан яна суҳбатни давом эттириб, яна бошқа масалаларни ҳам гаплашдик.\n- Умуман олганда, “Коронавирус” туфайли Хитойдаги легионер футболчиларда ҳадиксираш бор эди. Бу борада эса сиздаги вазият қандай эди?\n- Лекин сизни Хитойга кетганингиздан хабар топганимизда, аввалига Самвел Бабаян бошчилигидаги жамоага қўшилса керак, деб ўйлагандик. Чиндан ҳам сизга таклиф билан чиққанмиди?\n- Таклиф йўқ эди. Лекин кўпчилик мени Бабаян жамоасига ўтади, деб ўйлашган экан.\n- Йўқ, ҳали танишишга улгурмадим. Кўпчилик футболчилар ўзгарган. Таркибга янги йигитлар қўшилган. Масалан, конголик, жанубий кореялик ўйинчилар келишган. Икки ой олдингига қараганда кўп футболчилар алмашган.\nЎзбекистон МТЖнинг яна бир футболчиси легионерга айланди (Фото)


Сўров: 42 фоиз америкалик Трампнинг импичментини қўллаб-қувватламоқда\nСўров: 42 фоиз америкалик Трампнинг импичментини...\n23.06.2018 13:03 0 1137\nСўровда қатнашган америкаликларнинг 42 фоизи АҚШ президенти Доналд Трампнинг импичментини қўллаб-қувватлайди. Бу ҳақда «Gazeta.ru» хабар бермоқда.\nБу хабарни «СNN» телеканали Ижтимоий-сиёсий тадқиқот маркази (SSRS) тадқиқотлари натижасига таяниб келтирган.\nШунга биноан Трампнинг ишларини маъқуллаш 39 фоизга пасайиб кетган.\n«СNN» телеканали 1974 йили президент Ричард Никсон импичменти юзасидан ўтказилган сўров натижалари билан Трампнинг импичменти ҳақидаги сўров натижаларини таққослади. Ўшанда «Уотергейт» можароси сабабли шундай хулосага келинган эди.\nАввалроқ Трамп ўзининг импичменти ҳақида ҳазил қилган эди.\nДоналд Трамп импичмент\nСиёсат 13/01, 10:04


“Ҳисобдан чиқаришга тўғри келади”: АҚШ армияси ўз танкининг жангга шай эмаслигини тан олди - 24.05.2021, Sputnik Ўзбекистон\nТОШКЕНТ, 24 май — Sputnik. Етарлича зирҳланмаган, тўсиқлардан ўта олишининг ёмонлиги, қуролнинг ҳаддан зиёд қудратлиги ва ортиқча вазни – Пентагон муддатидан... 24.05.2021, Sputnik Ўзбекистон\nТОШКЕНТ, 24 май — Sputnik. Етарлича зирҳланмаган, тўсиқлардан ўта олишининг ёмонлиги, қуролнинг ҳаддан зиёд қудратлиги ва ортиқча вазни – Пентагон муддатидан аввал “Страйкер” зирҳли автомашина негизидаги ўзиюрар артеллерия қурилмаларни ҳисобдан чиқаришга мажбур. Бу ғилдиракли танкларни 2000 йиллар бошида ишлаб чиқишган, бироқ Ироқдаги биринчи жанговар қўллаш бутун туркум конструкциялари мукаммал эмаслигини аниқлади. Америка зирҳли техникасининг заифликлари РИА Новости материалида.Ғилдиракдаги замбарак“Страйкер” зирҳли машиналарни Пентагон 2002 йилда қуролланишга олди. Улар Канаданинг LAV III зирҳли автомашинаси негизида ишлаб чиқилган. У ўз навбатида 1970 йилларда лойиҳаштирилган Швейцариянинг “Пиранья” БТРларининг модернизация қилинган версиясини ифодалайди.Америка БТР тимсолидан унчалик фарқ қилмасди. Баландлиги бирор оширилди, зирҳли ҳимоя кучайтирилди, туби тузатилди. Экипаж – икки киши, десант бўлимида тўққиз жангчи жойлашади. 350 от кучига эга дизель двигатель “Страйкерни” икки олд кўприк ўчирилган вақтда катта йўл бўйлаб соатига 100 километргача қўзғалтиради. Ёқилғи қарийб 500 километргача етади.Олд томондаги зирҳ 14 миллиметрли зирҳли ўқ-дорилар ёки 155 миллиметрли снарядларнинг тегишига дош беради. Борт ва орқа қисм десантларни 7,62 миллиметр калибрли ўқдан ҳимоя қилади, холос.Оғир қуролланган версияси ҳам бор – 105 миллиметр сойли танк замбараги. Пентагон душманнинг мустаҳкамланган позициялари, бункерлар ва зирҳли техникаларига ҳужум қилиш учун мўлжалланган айнан шу модификациядан воз кечишга қарор қилди. Қурол ва автоматни ўқлаш билан боғлиқ тизим муаммолари аниқланди. “Абрамс” замбараклари, масалан, ҳозиргача эскича – қўл билан ўқланади. Ҳарбийлар харажатларни ҳисоб-китоб қилиб, САУни модернизация қилишнинг ҳожати йўқ деган қарорга келишди. Оғир “Страйкер”ни “Джавалин” кўчма танкка қарши мажмуалари билан алмаштириш осонроқ.Ишончни оқламади2000 йиллар бошида Пентагон икки мингдан зиёд зирҳли автомашинага буюртма берди. Ўшанда ихтисослашган механизалаштирилган бригадаларни шакллантиришди (Stryker brigade combat team, SBCT).Улар ихтиёрида уч юзта ғилдиракли БТР бўлган ҳар бир бундай қўшилма 4,5 мингдан зиёд аскар ва зобитлардан иборат. Тактик нуқтаи назаридан SBCT “Хамва” автомобилларидаги пиёда ва оғир зирҳли танк гуруҳи ўртасидан ўрин эгаллайди. Бу бригадалар дунёнинг исталган нуқтасида турли жанговар вазифаларни самарали ҳал қилишга ва зудлик билан кенгайишга қодир деб ҳисобланади. 2004 йили биринчи қўшилмани Ироққа жўнатишди. Бир йил мобайнида жанговар ҳаракатларда “страйкер-бригада” тактикасини қўллашни машқи қилишди, янги зирҳли автомашиналарни синовдан ўтказишди. Қўмондонлик ўшанда ҳарбий қисм ва БТРнинг, айниқса шаҳар жангларидаги юқори самарадорлигини қайд этганди. Аммо аскарлар машина конструкциясидаги нуқсон, ўт очишнинг сустлиги ва заиф зирҳланганлик устидан шикоят қилишарди.Пентагоннинг махсус комиссияси ҳисоботи лойиҳанинг ёпиб юборишига сал қолди. Аниқланишича, бТР фақат текис йўл ва катта йўлларда яхши. Кесишган жойда лойга ёки қумга ботиб қолади. “Страйкер” Канада ва Швейцария муқобилларига қараганда жиддий оғирлашиб қолди. Конструкторнинг яна бир йўл қўйган жиддий хатоси – экипажни фақат ўқотар қуролдан яхши ҳимоя қилган зирҳ. Ҳақиқий жангларда душман гранатомётлардан ўт очишни афзал биларди. РПГ снаряди корпусни осонлик билан тешиб ўтарди, шунинг учун машинани зудлик билан тўрли панеллар билан жиҳозлашга тўғри келарди.Бундан ташқари, БТРнинг юқори оғирлиги тез-тез ҳаракат вақтида тўсиққа учраш ёки минада портлаш билан якунланарди. Бунинг устига хавфсизлик камарлари муносиб равишда бурилишларда одамларни қайд этмасди, бундан бир неча аскар ҳалок бўлган.Шлейф муаммолари“Яра-чақаларни” даволашга уринишди. Масалан, заводда осма зирҳларни ўрнатиш бошланди. Бу оғирлашишга олиб келди ва ҳаво бўйлаб машиналарни ташлашда қийинчилик туғдирди. Янги электроника ва тунда кўриш асбоблари ҳам вазиятни унчалик ўнгламади. “Страйкер” бир тўда ҳал қилинмаган муаммолари билан машиналигича қолди. Боз устига модернизация қўшимча сармоя киритишни талаб қиларди.Қолаверса, Америка армиясида замонавий уруш талабарига мувофиқ равишда қўшинларни зирҳли автомашиналар билан жиҳозлаш биринчи йил долзарб эмас. Пентагон қатор лойиҳаларни амалга оширишга уринди, бироқ бари муваффақиятсиз бўлди.Хўш, 2004 йили америкалик генераллар армиянинг катта ислоҳотини ният қилишди. “Future combat systems” (FCS) лойиҳаси доирасида зирҳли машиналарнинг учувчили ва учувчисиз вариатлари туркумини яратишга аҳд қилишди. Ишланмаган юз миллиардлаб доллар сарфлашди, 2015 йилда янги техникадаги биринчи бригадани ишга туширишни режалаштиришди, 2030 йилга келиб 15 та қўшилмани шакллантиришни мўлжаллашди. Аммо кутилмаганда лойиҳани ёпишди. Бу мудофаа стратегияси алмашиши билан боғлиқлиги расман қилиб кўрсатилди.Сўнгра “Ground Combat Vehicle” (GCV) истиқболли жанговар пиёда машина лойиҳасини ишга туширишди. У эскирган M2 Bradly нинг муҳофазаланганлик бўйича устун бўлиши керак эди. Шунингдек, енгилроқ, ихчамроқ ва манёрлироқ бўлиши ҳам керак эди. Натижада GCV серияли ишлаб чиқариш учун жуда қиммат экан. 2014 йилда ҳамма ишлар тақатақ тўхтатилди.Ҳозир америкаликлар яна бир “Optionally Manned Fighting Vehicle” (OMFV) лойиҳасини амалга оширишмоқда. У сунъий онгли ва масофадан бошқариладиган гусеницали БМПни яратишни назарда тутади. Ҳозирча Пентагоннинг эски М113 ва M2 Bradly да пиёдани ташиш ва жанг қилишига ҳамда “кичик калибрли” “Страйкер” модернизация билан шуғулланишига тўғри келмоқда. "A1"нинг янгиланган версиясини бундан бир неча йил аввал тақдим этишди: 30 миллиметрли қурол, охиригача ишлоб берилган зирҳ, янада бақувватроқ двигатель, кучайтирилган транмиссия. Шунингдек, ПВОнинг кичик радиус ҳаракатидаги варианти кўзда тутилган. Лекин бу “Страйкер” олдинги версияларга қараганда жанговар ҳаракатлар учун кўпроқ мос келиши ёки келмаслиги номаълум. Ахир, аслини олганда, конструкция олдинги-ку.\nпентагон, армия, ақш\n© The U.S. ArmyАртиллерийская самоходка Stryker M1128 Mobile Gun System\nТОШКЕНТ, 24 май — Sputnik. Етарлича зирҳланмаган, тўсиқлардан ўта олишининг ёмонлиги, қуролнинг ҳаддан зиёд қудратлиги ва ортиқча вазни – Пентагон муддатидан аввал “Страйкер” зирҳли автомашина негизидаги ўзиюрар артеллерия қурилмаларни ҳисобдан чиқаришга мажбур. Бу ғилдиракли танкларни 2000 йиллар бошида ишлаб чиқишган, бироқ Ироқдаги биринчи жанговар қўллаш бутун туркум конструкциялари мукаммал эмаслигини аниқлади. Америка зирҳли техникасининг заифликлари РИА Новости материалида.\n“Страйкер” зирҳли машиналарни Пентагон 2002 йилда қуролланишга олди. Улар Канаданинг LAV III зирҳли автомашинаси негизида ишлаб чиқилган. У ўз навбатида 1970 йилларда лойиҳаштирилган Швейцариянинг “Пиранья” БТРларининг модернизация қилинган версиясини ифодалайди.\nАмерика БТР тимсолидан унчалик фарқ қилмасди. Баландлиги бирор оширилди, зирҳли ҳимоя кучайтирилди, туби тузатилди. Экипаж – икки киши, десант бўлимида тўққиз жангчи жойлашади. 350 от кучига эга дизель двигатель “Страйкерни” икки олд кўприк ўчирилган вақтда катта йўл бўйлаб соатига 100 километргача қўзғалтиради. Ёқилғи қарийб 500 километргача етади.\nОлд томондаги зирҳ 14 миллиметрли зирҳли ўқ-дорилар ёки 155 миллиметрли снарядларнинг тегишига дош беради. Борт ва орқа қисм десантларни 7,62 миллиметр калибрли ўқдан ҳимоя қилади, холос.\nОғир қуролланган версияси ҳам бор – 105 миллиметр сойли танк замбараги. Пентагон душманнинг мустаҳкамланган позициялари, бункерлар ва зирҳли техникаларига ҳужум қилиш учун мўлжалланган айнан шу модификациядан воз кечишга қарор қилди. Қурол ва автоматни ўқлаш билан боғлиқ тизим муаммолари аниқланди. “Абрамс” замбараклари, масалан, ҳозиргача эскича – қўл билан ўқланади. Ҳарбийлар харажатларни ҳисоб-китоб қилиб, САУни модернизация қилишнинг ҳожати йўқ деган қарорга келишди. Оғир “Страйкер”ни “Джавалин” кўчма танкка қарши мажмуалари билан алмаштириш осонроқ.\n© Sputnik / Оксана Джадан / Фотобанкка ўтишПоказательный марш военнослужащих армии США Dragoon Ride в Латвии\n2000 йиллар бошида Пентагон икки мингдан зиёд зирҳли автомашинага буюртма берди. Ўшанда ихтисослашган механизалаштирилган бригадаларни шакллантиришди (Stryker brigade combat team, SBCT).\nУлар ихтиёрида уч юзта ғилдиракли БТР бўлган ҳар бир бундай қўшилма 4,5 мингдан зиёд аскар ва зобитлардан иборат. Тактик нуқтаи назаридан SBCT “Хамва” автомобилларидаги пиёда ва оғир зирҳли танк гуруҳи ўртасидан ўрин эгаллайди. Бу бригадалар дунёнинг исталган нуқтасида турли жанговар вазифаларни самарали ҳал қилишга ва зудлик билан кенгайишга қодир деб ҳисобланади.\n2004 йили биринчи қўшилмани Ироққа жўнатишди. Бир йил мобайнида жанговар ҳаракатларда “страйкер-бригада” тактикасини қўллашни машқи қилишди, янги зирҳли автомашиналарни синовдан ўтказишди. Қўмондонлик ўшанда ҳарбий қисм ва БТРнинг, айниқса шаҳар жангларидаги юқори самарадорлигини қайд этганди. Аммо аскарлар машина конструкциясидаги нуқсон, ўт очишнинг сустлиги ва заиф зирҳланганлик устидан шикоят қилишарди.\nПентагоннинг махсус комиссияси ҳисоботи лойиҳанинг ёпиб юборишига сал қолди. Аниқланишича, бТР фақат текис йўл ва катта йўлларда яхши. Кесишган жойда лойга ёки қумга ботиб қолади. “Страйкер” Канада ва Швейцария муқобилларига қараганда жиддий оғирлашиб қолди.\n© Sputnik / Фотобанкка ўтишВоеннослужащие рядом с легкой бронированной машиной LAV-25 во время учений Agile Spirit 2016 под эгидой НАТО на полигоне "Орфоло" в Грузии.\nКонструкторнинг яна бир йўл қўйган жиддий хатоси – экипажни фақат ўқотар қуролдан яхши ҳимоя қилган зирҳ. Ҳақиқий жангларда душман гранатомётлардан ўт очишни афзал биларди. РПГ снаряди корпусни осонлик билан тешиб ўтарди, шунинг учун машинани зудлик билан тўрли панеллар билан жиҳозлашга тўғри келарди.\nБундан ташқари, БТРнинг юқори оғирлиги тез-тез ҳаракат вақтида тўсиққа учраш ёки минада портлаш билан якунланарди. Бунинг устига хавфсизлик камарлари муносиб равишда бурилишларда одамларни қайд этмасди, бундан бир неча аскар ҳалок бўлган.\n© Sputnik / Оксана Джадан / Фотобанкка ўтишБронетранспортер "Страйкер" в военных учениях Operation Summer Shield на полигоне Адажи в Латвии.\nБронетранспортер "Страйкер" в военных учениях Operation Summer Shield на полигоне Адажи в Латвии.\n“Яра-чақаларни” даволашга уринишди. Масалан, заводда осма зирҳларни ўрнатиш бошланди. Бу оғирлашишга олиб келди ва ҳаво бўйлаб машиналарни ташлашда қийинчилик туғдирди.\nЯнги электроника ва тунда кўриш асбоблари ҳам вазиятни унчалик ўнгламади. “Страйкер” бир тўда ҳал қилинмаган муаммолари билан машиналигича қолди. Боз устига модернизация қўшимча сармоя киритишни талаб қиларди.\nҚолаверса, Америка армиясида замонавий уруш талабарига мувофиқ равишда қўшинларни зирҳли автомашиналар билан жиҳозлаш биринчи йил долзарб эмас. Пентагон қатор лойиҳаларни амалга оширишга уринди, бироқ бари муваффақиятсиз бўлди.\nХўш, 2004 йили америкалик генераллар армиянинг катта ислоҳотини ният қилишди. “Future combat systems” (FCS) лойиҳаси доирасида зирҳли машиналарнинг учувчили ва учувчисиз вариатлари туркумини яратишга аҳд қилишди. Ишланмаган юз миллиардлаб доллар сарфлашди, 2015 йилда янги техникадаги биринчи бригадани ишга туширишни режалаштиришди, 2030 йилга келиб 15 та қўшилмани шакллантиришни мўлжаллашди. Аммо кутилмаганда лойиҳани ёпишди. Бу мудофаа стратегияси алмашиши билан боғлиқлиги расман қилиб кўрсатилди.\nСўнгра “Ground Combat Vehicle” (GCV) истиқболли жанговар пиёда машина лойиҳасини ишга туширишди. У эскирган M2 Bradly нинг муҳофазаланганлик бўйича устун бўлиши керак эди. Шунингдек, енгилроқ, ихчамроқ ва манёрлироқ бўлиши ҳам керак эди. Натижада GCV серияли ишлаб чиқариш учун жуда қиммат экан. 2014 йилда ҳамма ишлар тақатақ тўхтатилди.\n© Boeing, GDLSБронемашина Stryker MSL\nҲозир америкаликлар яна бир “Optionally Manned Fighting Vehicle” (OMFV) лойиҳасини амалга оширишмоқда. У сунъий онгли ва масофадан бошқариладиган гусеницали БМПни яратишни назарда тутади.\nҲозирча Пентагоннинг эски М113 ва M2 Bradly да пиёдани ташиш ва жанг қилишига ҳамда “кичик калибрли” “Страйкер” модернизация билан шуғулланишига тўғри келмоқда. "A1"нинг янгиланган версиясини бундан бир неча йил аввал тақдим этишди: 30 миллиметрли қурол, охиригача ишлоб берилган зирҳ, янада бақувватроқ двигатель, кучайтирилган транмиссия. Шунингдек, ПВОнинг кичик радиус ҳаракатидаги варианти кўзда тутилган. Лекин бу “Страйкер” олдинги версияларга қараганда жанговар ҳаракатлар учун кўпроқ мос келиши ёки келмаслиги номаълум. Ахир, аслини олганда, конструкция олдинги-ку.\n© U.S. Army / Sgt. Paige BehringerКолонна бронемашин армии США Stryker в Латвии


Ҳабиб Сиддиқ. «Ўн учинчи объект» (ҳажвия) | www.ziyouz.uz\nБош саҳифа Ўзбек насри онлайн антологиясиҲабиб Сиддиқ (1953)Ҳабиб Сиддиқ. «Ўн учинчи объект» (ҳажвия)\nБошлиғимизни трестда роса дўппослашибди. Қурилиш бошқармамизда объектлар сони кўпайиб кетганмиш, маблағлар ва ишчи кучлари сочиб юборилган эмиш. Яна механизмлар ва техника воситаларидан самарали фойдаланилмаяпти, объектлар ўз вақтида фойдаланишга топширилмаяпти, дейишибди.\nБошлиқ ҳам мажлисдан олган “энергия”сини ҳаммамизга бўлиб берди. Шошилинч тадбирлар белгиланди. Хақиқатдан ҳам объектлар сони кўпайиб кетган экан, икки баравар қисқартирилиб, йигирма тўрттадан ўн иккитага келтирилди. Ишлар бир нави йўлга тушгандек эди. Бир куни бошлиқ йўқлаб қолдилар. Кирсам ўзлари, аллақандай лойиҳага тикилиб ўтирган эканлар. Салом-аликдан сўнг ҳол-аҳвол сўраган бўлди, “чекинг” деб “Родопи”дан узатди ва ўзи ҳам ҳузур қилиб тутатди.\n— Янги объект очсак, — деди бир пайт кулиб.\n— Йў-ғе, — дедиму, бошлиғимизни гап қайтарганларни ёқтирмаслиги эсимга тушиб дарров хаёлимни йиғиб олдим. — Сиз нима десангиз шу-да, хўжайин.\n— Буниси бошқача объект бўлади-да, — деди у илжайиб. Ҳеч нарсага тушунмасам-да мен ҳам тиржайдим.\n— Кичкина участка қуришни ният қилдик.\n— Жуда яхшида.\n— Иккаламизга бир жойдан қурсак дегандим.\n— Раҳмат, раҳмат, — дедим оғзимни таноби қочиб.\n— Қурилиш объектларимиз қаторида амаллармиз-а. Қаёқдаги прорабу мастерлар ҳам данғиллама иморатларни битиришяпти. Сиз ҳам бир участканинг бошлиғисиз, кўнгилга яқин олиб сизни чақиртиргандим-да.\n“Мен нима ҳам дердим, — дея ўйладим. — Ишга ҳам шу кишининг орқаларидан келганман. Мас¬тер ёрдамчилигидан участка бошлиқлигигача қулоғимдан чўзиб олиб чиққан ҳам ўзлари. Ҳозиргача унинг чизган чизиғию босган изидан юриб кам бўлганим йўқ”. Шунинг учун ҳам яна бир бор қуллуқ қилиб ҳузури муборакларидан чиқдим.\nШундай қилиб, қоғозга ёзилмайдиган ва имзо чекилмайдиган хуфия буйруқ билан “Ўн учинчи объект”¬даги қурилиш ишлари бўйича масъул бўлиб қолдим.\nЁз палласи эмасми, жабҳаларда ҳам иш қизғин. Материаллар етишмайди, гоҳ транспорт йўқ, гоҳ автокран керак бўлиб қолади. Ҳар оқшом йиғиламиз, хўжайин ҳар бир жабҳа бўйича ҳисоб сўрайди, янги вазифаларни кўрсатади. Материаллар, транспорт воситалари, механизмлар тақсимотида бизни ҳам унутмайди.\n— Акбарали нима сўраса беринглар, — дейди ўринбосари ва бош инженерга. — Чунки, у болалар боғчасини қуряпти. Болалар келажагимиз, ахир!..\nЙиғилиш тугаб одамлар тарқалишгач, “бопладимми” дегандай кўз қисиб қўйиб, ўдағайлайди:\n— Бу жа-а резинкадай чўзаверманг-да энди, “Ўн учинчи объект”ни тезроқ битказайлик. Қишлоғимиз болалари анави дала шийпонидаги вақтинча боғчаларда ҳам катта бўлишаверади.\nБошлиғимиз қўйнидан тўкилса қўнжига деб шунчалик мурувват кўрсатиб турганидан фойдаланиб, унинг саккиз хоналик мўъжазгина участкасининг ёнига ўзимизга беш хонали кичкинагина кулба солишни унутганимиз йўқ, албатта. Чунки, мана шу қурилиш бош¬қармамиздан хўжайинга гоҳ билдириб, гоҳ билдирмай ундирган материаллар билан еттинчи синфда ўқиётган ўғлим учун уйни қуриб қўйдим. Тўртинчида ўқиётганига ўтган йили ўзимиз қурган ўттиз икки хонадонли уйдан битта уч хонадонлигини бир амаллаб тўғирладим. Энди кенжатойга ҳам бир макон керак-да, оғайни. Бу йил биринчи синфга боради.\nЎзимизнинг қишлоқда деб шу ерга уриниб қўяқолдим. Хўжайин ҳам ўғилларидан бирортасига мўлжаллаб қурдиряптилар-да, ҳозир ўзлари яшаётган нақ саройдек уйларидан бошқа жойга кўчишларига ишониш қийин.\nЖабҳа битиб, “фойдаланишга топшириш” арафасида хўжа¬йин иккаламизни ҳаммаёғи ёпиқ, туйнукчаси панжарали, машинада олиб кетишди.\nГарчи ўзимиз сезмасак ҳам, қадамимизни илгарироқдан ўлчаб юришган экан, ортиқча гап- сўзсиз “сафаримиз муддати”ни белгилаб қўяқолишди. Бошлиқнинг этагига ихлос билан маҳкам ёпишган эканман, бу ёқларга ҳам бирга келдим.\n… Яқинда уйдан хат олдим. Хўжайин учун қурган участкамизга болалар боғчаси жойлашибди, қишлоғимиз болалари бир яйраб қолишибди-да. “Бизнинг уй нима бўлди?” — деб хат ёздим. “У ерда ҳашаротлар яшаяпти” деб жавоб қайтаришди. “Қанақа ҳашаротлар?” деб ёздим. “Фойдали ҳашаротлар” деб ёзишди. Ана шундай ёзишмалардан маълум бўлдики, уйимизга хўжаликнинг биологик лаборатория¬си жойлашибди.\nЯқинда бизни “очиқ”да юриб ишлашга чиқаришди. Қурилишдамиз — мутахассислигимиз бўйича дегандай. Хўжайин иккаламиз замбилда лой ташиймиз. Олдинда у, унинг изидан одатдагидек мен бораман.\n— Мана қоришма ташишга ҳам анча ўрганиб қолдик, — дейди хўжайин ҳансираганини сездирмасликка уриниб, — қишлоққа соғ-омон қайтсак, мана шундай ўзимиз уриниб бир иморат солайлик…\n— Ёнма-ён қилиб, — деб қўшиб қўяман қўлларимнинг қабариб кетган жойларини аста силаб туриб.\n— Яқин кунларда ғишт теришни ҳам ўрганиб оламиз.\n— Ҳа-а, бошга тушганини кўз кўради, деганлари шу экан-да.\nХўжайин коржомасининг чўнтагидан “Астра” чиқарди, шошиб гугурт чақдим. Ўзимга ҳам туташтириб, эндигина икки-уч тортган эдим, “бошлиқ”ни йўтал тутди, ижирғаниб сигаретини улоқтирди-да имо қилиб қолди: “Замбилни кўтардик”. Одатдагидек хўжайин олдинда, мен унинг изидан қўлимизда замбил билан қоришма тайёрланаётган яшик томон силжидик…\n← Аввалги Аввалги Эркин Усмон. Қошиқ (ҳажвия)\nКейинги → Кейинги: Нормурод Норқобилов. Кураш (ҳикоя)


20:02 / 28.08.2017\nСамарқандда Ўзбекистоннинг Биринчи Президенти Ислом Каримовнинг қабри устидаги мемориал мажмуа 2 сентябрь куни очилади. Бу ҳақда Лола Каримова-Тилляеванинг Facebook’даги саҳифасида эълон қилди.\n"Марказий Осиё архитектурасининг энг яхши элементлари ва анъаналарини ўзида мужассам этган мақбара 2 сентябрь куни очилади", - дейилади Каримова-Тилляеванинг Самарқанддаги халқаро анжуманда сўзлаган маърузаси матнида.\nУнинг сўзларига кўра, мемориал мажмуани қуриш бўйича бажарилган барча иш ЮНЕСКО ва ёдгорликлар ҳамда диққатга сазовор жойларни қўриқлаш масалалари бўйича Халқаро кенгашнинг мезонлари ҳамда тавсияларига қатъий мувофиқ ҳолда амалга оширилган.\nАввалроқ Шавкат Мирзиёев Самарқандга ташрифини Ислом Каримов қабрини зиёрат қилишдан бошлагани хабар берилганди.\nСамарқанд Ислом Каримов мақбара


Барно Мирзаева: “Спорт формамни йўқотмаслик учун қўлимдан келганини қиламан” – O'zbekiston Milliy paralimpiya qo'mitasi\nБарчага маълум, юртимизда коронавирус пандемияси туфайли жорий этилган карантин 15 август кунига қадар узайтирилди. Бугунги кунда барча спортчиларимиз машғулотларни ўз уйларида ўтказмоқдалар. Каратэ бўйича Ўзбекистон миллий терма жамоаси вакили Барно Мирзаева ҳозирги карантин даврида вақтини қандай ўтказаётганлиги ҳақида қисқача гапириб берди.\n«Ўзбекистон каратэ миллий федерацияси режасига мувофиқ июль ойининг иккинчи декадасидан бошлаб терма жамоа аъзолари билан ўқув-машғулот йиғинлари ўтказилиши белгиланган эди. Карантин яна узайтирилгач, бизнинг йиғинимиз қолдирилди. Энди барчамиз аввалгидек уйда машғулотларни давом эттиряпмиз. Тўғрисини айтсам, бу осонмас. Мен ўз спорт формамни йўқотмаслик учун қўлимдан келганини қиламан.\nХабарингиз бор, каратэда машқларнинг аксарияти спорт залида амалга оширилиши керак. Шунинг учун мен ҳозирда жисмоний ва кардио-машғулотларга кўп эътибор беряпман. Бир ҳафтада 6 кун мобайнида федерациямиз томонидан ташкил этилаётган онлайн машғулотларда қатнашмоқдаман, шунингдек, куннинг биринчи ярмида якка тартибдаги машғулотлар билан бандман.\nҲозирда федерация раҳбарияти, терма жамоа тренерлари, шунингдек, психолог, врач ва диетолог билан бевосита ва доимий алоқада бўлиб турибмиз. Мен фурсатдан фойдаланиб, аввало, биз спортчиларни карантин даврида ҳам қўллаб келаётган ҳукуматимизга, федерациямиз раҳбарияти ва мураббийларимизга барча саъй-ҳаракатлари учун ўз миннатдорлигимни билдираман.\nБундан ташқари, мен интеллектуал салоҳиятимни ошириш учун бадиий китоблар мутолааси билан шуғулланяпман ҳамда уй-рўзғор ишларида оила аъзоларимга яқиндан кўмаклашмоқдаман.\nМенинг асосий мақсадим Токио Олимпиадаси лицензиясини қўлга киритиш. Умид қиламанки, вазият тез орада яхшиланади ва биз одатий турмуш тарзимизга қайтиб, ўқув-машғулот йиғинларини биргаликда олиб борамиз«, – деди Барно Мирзаева.\nЭслатиб ўтамиз, Барно Мирзаева каратэнинг кумитэ йўналиши бўйича -61 кг вазн тоифасида терма жамоамиз вакили ҳисобланиб, Осиё ўйинларида 3 бор шоҳсупага кўтарилган тажрибали спортчимиздир. Шунингдек, у Премьер-лига ва бошқа қатор нуфузли мусобақаларда ҳам юртимиз шарафини муносиб ҳимоя қилиб келмоқда.\nТаэквондочиларимиз карантин қоидаларига амал қилган ҳолда ўз базаларида шуғулланишмоқда


Тошкентдаги боғчада 6 ёшли болакайни зўрлаган қоровул ҳибсга олинди\n21 апрел 2021, Тошкент вақти: 19:04\nОзодликка кейинги пайтларда ёш болаларни зўрлаш ҳолатлари борасида бир қанча хабарлар келган\nТошкент шаҳрининг Шайхонтоҳур туманида жойлашган 343-сонли болалар боғчасининг қоровули, 22 яшар йигит боғча тарбияланувчиси бўлган 6 ёшли ўғил болани зўрлаганликда айбланиб ҳибсга олинди. Ушбу воқеа ортидан пойтахтдаги барча боғча ва мактабларда ота-оналардан болаларининг хавфсизлиги учун ўзлари кафил экани борасида тилхат олинмоқда.\nУшбу воқеа жорий йилнинг 11 март куни содир бўлган. Воқеа тафсилотларидан хабардор манбанинг Озодликка айтишича, 22 яшар қоровул ўша куни кечқурин ҳибсга олинган:\n“Ўтган чоршанба куни тарбиячи аёл уйига кетишга шошилган. Соат еттигача ўша боланинг ота-онасини кутган. Лекин улар келишмагач, болани қоровулга ташлаб кетган. Қоровул эса болани зўрлаган”, деди воқеа тафсилотларидан хабардор манба исмини очиқламаслик шарти билан.\nШайхонтоҳур туман ҳуқуқ-тартибот идораларидан олинган маълумотга кўра, 22 яшар қоровул йигит воқеадан бир неча соат ўтгач ҳибсга олинган:\n“1993 йилда туғилган фуқаро ҳибсга олинди. У дастлабки тергов жараёнидаёқ 6 яшар ўғил болани зўрлаганлигини бўйнига олиб, кўрсатма берди. Ҳали иш ёпилгани йўқ”, деди ҳуқуқ-тартибот идораларидаги исмини очиқламаётганимиз Озодлик манбаси.\nҲозирда 22 яшар қоровулга нисбатан очилган жиноят ишини Шайхонтоҳур туман Ички ишлар бўлими ходимлари ўрганмоқда. Тергов-суриштирув ишлари давом этаяпти.\nОзодликка 6 яшар бола, қоровул ва тарбиячининг исми шарифи маълум. Лекин тергов жараёни ниҳоясига етмагани ва аҳлоқий сабабларга кўра, уларнинг шахсини очиқламаяпмиз.\nТошкент шаҳар халқ таълими бошқармасидан олинган маълумотга кўра, 6 ёшли болакай тиббий кўрикдан ўтказилиб, унга руҳий кўмак кўрсатилмоқда:\n“Болачага тўла тиббий ёрдам кўрсатилди. Мед-текширувдан ўтказилиб, психологлар бириктирилган, улар ҳали ҳам ишлаяпти. Бола ўзига келиб қолган. Бугун, душанба кунидан бошлаб бола яна боғчага чиқа бошлади. Ўзини жуда яхши ҳис қилаяпти”, деди таълим бошқармасидаги манба.\nУшбу воқеа бўйича 343-болалар боғчасининг раҳбарияти ва туман халқ таълими бўлими мутасаддилари бир неча бор терговга чақиртирилган. Бироқ Озодлик манбаларига кўра, боғча маъмуриятидан ҳеч кимга ушбу воқеа бўйича иш қўзғатилмаган. Ҳеч бир ходим, жумладан, 6 яшар боланинг тарбиячисига ҳам ҳеч қандай чора кўрилмаган.\nТошкентлик манбаларга кўра, ушбу воқеадан сўнг пойтахтдаги барча болалар боғчалари ва мактабларнинг бошланғич синфларида ота-оналар иштирокида йиғилиш ўтказилган:\n“Ҳозир ҳамма мактаб-боғчаларда ота-оналарни чақириб, бўлган воқеани айтиб бераяпти ва фарзандига хушёр булишни айтишаяпди. Мактаб- боғчаларда ота-оналардан тилхат ёздириб олинмоқда. “Фарзандимга бирон кор-ҳол бўлиб қолса, ўзим жавобгарликни зиммамга оламан”, деган мазмунда. Тилхатни бугун олишди. Мактаб раҳбарияти маъсулиятни ўзидан соқит қилиш учун шундай қилаяпти”, деди фарзанди учун тилхат ёзганини айтган тошкентлик манба.\nЎтган ойда Фарғона вилояти Бешариқ туманида яшовчи 7 яшар қизалоқни зўрлаган 15 яшар ўсмир тўрт йил муддатга озодликдан маҳрум қилинди. Ўсмир Бешариқдаги мактаблардан бирининг 9-синф ўқувчиси, қизча ҳам шу мактабнинг 1-синфида ўқийди. Ҳозирда ушбу воқеа учун мактаб раҳбариятини жазолаш масаласи кўрилмоқда.